title: Sébastien Le Toux

text: Lorientin vapautettua Le Toux’n sopimuksestaan hän kävi koeajalla Major League Soccer -seura FC Dallasissa, mutta teki lopulta sopimuksen USL First Divisionin Seattle Soundersin kanssa ennen kautta 2007. Hän aloitti kauden aiemmalla pelipaikallaan puolustajana, mutta hänet siirrettiin pian keskikentän kautta hyökkääjäksi, mikä osoittautui onnistuneeksi ratkaisuksi. Hän jakoi kymmenellä maalillaan liigan parhaan maalintekijän tittelin Montreal Impactin Charles Gbeken kanssa, ja hänet valittiin liigan parhaaksi pelaajaksi samalla kun Sounders voitti mestaruuden. Kahden kauden aikana Le Toux teki kaikkiaan 24 maalia pelaamassaan 54 liigaottelussa. Lisäksi hän oli Lamar Hunt U.S. Open Cupin paras maalintekijä kausina 2007–2008 Soundersin yltäessä molemmilla kerroilla välieriin.


title: Sébastien Le Toux

text: Toukokuussa 2008 Le Toux’sta tuli uuden, kaudella 2009 aloittaneen Seattle Soundersin MLS-joukkueen ensimmäinen pelaajakiinnitys. Ensimmäisellä MLS-kaudellaan Le Toux’n maalisaldo jäi vain yhteen valmentaja Sigi Schmidin peluutettua häntä useimmiten keskikentällä muun muassa Freddie Ljungbergin, Steve Zakuanin ja Fredy Monteron kantaessa hyökkäysvastuun. U.S. Open Cupissa Sounders ylsi D.C. Unitedin ohella loppuotteluun, jossa Le Toux syötti Roger Levesquen tekemän voittomaalin.


title: Sébastien Le Toux

text: Kaudeksi 2010 Le Toux siirtyi toiseen tulokasjoukkueeseen Philadelphia Unioniin, joka varasi hänet MLS Expansion Draft -laajennusvaraustilaisuudessa 25. marraskuuta 2009. Hän teki Unionin ensimmäisessä kotiottelussa D.C. Unitedia vastaan hattutempun, mukaan lukien Unionin seurahistorian ensimmäisen maalin, kun Union voitti 3–2. Le Toux sai edelliskautta vapaamman roolin Unionin hyökkäyksessä, mikä johti merkittävään parannukseen teholukemissa. Hän teki kauden aikana 14 maalia ja antoi 11 maalisyöttöä, mikä oli koko liigan suurin yhteismäärä. Hänet valittiin MLS Best XI -tähdistöjoukkueeseen ja Manchester Unitedia vastaan pelattuun tähdistöotteluun, minkä lisäksi hänet palkittiin liigan reilun pelin palkinnolla. Kausi 2012 alkoi Le Toux’lta heikommin, mutta kauden päätyttyä hän oli jälleen joukkueensa tehokkain pelaaja 11 maalillaan ja yhdeksällä maalisyötöllään. Hänet palkittiin myös toistamiseen reilun pelin palkinnolla. MLS:n pudotuspeleissä, johon joukkue ylsi ensimmäistä kertaa, Le Toux teki Unionin ainoan maalin.


title: Sébastien Le Toux

text: Tammikuussa 2012 Le Toux kävi harjoittelemassa Valioliiga-seura Bolton Wanderersin kanssa mahdollista siirtoa silmällä pitäen. Myöhemmin samassa kuussa Union kauppasi hänet kuitenkin MLS:n Vancouver Whitecapsille.


title: Sébastien Le Toux

text: Seurajoukkueet


title: Sébastien Le Toux

text: Henkilökohtaiset


title: Vesipallo kesäolympialaisissa 1900

text: Vuoden 1900 kesäolympialaisten vesipallo järjestettiin 11. – 12. elokuuta 1900 ja se oli ensimmäistä kertaa mukana olympialaisten ohjelmassa. Ainoastaan miehet kilpailivat tässä lajissa. Mukana oli 58 pelaajaa neljästä eri maasta. Joukkueita oli seitsemän, joista neljä oli Ranskasta. Pronssiottelua ei pelattu, jonka takia kolmas sija jaettiin kahden joukkueen kesken.


title: Riisisavannikiuru

text: Riisisavannikiuru ("Mirafra javanica") on laajalle levinnyt, Kaakkois-Aasiassa ja Australiassa elävä varpuslintu. Sen elinympäristö ulottuu Indokiinasta ja Etelä-Kiinasta Filippiinien ja Indonesian kautta Papua-Uuteen-Guineaan ja Australiaan. Siitä tunnetaan 16 alalajia. Thomas Horsfield kuvaili lajin holotyypin Jaavalta 1821.


title: Vesipallo kesäolympialaisissa 1904

text: Vuoden 1904 kesäolympialaisten vesipallo järjestettiin 5. – 6. syyskuuta 1904 St. Louis'ssa. Laji oli toista kertaa mukana olympialaisten ohjelmassa. Ainoastaan miehet kilpailivat tässä lajissa. Mukana oli 21 pelaajaa kolmessa eri joukkueessa. Kaikki joukkueet olivat Yhdysvalloista.


title: Suomen mies

text: Suomen mies voi viitata seuraaviin asioihin:


title: Kuulokynnys

text: Kuulokynnys on alhaisin äänenpainetaso, joka riittää aiheuttamaan kuulohavainnon. Kuulokynnys riippuu voimakkaasti äänen taajuudesta. Ihmisen kuulo on herkimmillään 1–4 kHz alueella ja sen herkkyys laskee kuuloalueen ääripäitä kohti siirryttäessä.


title: Kuulokynnys

text: Kuulokynnys mitataan yleensä puhtaiden siniäänien eli ääneksien avulla ilman taustamelua, jolloin puhutaan äänesaudiometriasta.


title: Kuulokynnys

text: Kuulokynnys voidaan määrittää myös puheelle. Puheen kuulokynnyksellä tai puhekynnyksellä tarkoitetaan sitä puheäänen tasoa, jolla yksilö tunnistaa noin 50 % hänelle esitetyistä sanoista.


title: Kuulokynnys

text: Äänesaudiometria on yleisin tapa mitata kuulokynnystä. Kynnystasoa tutkitaan psykoakustisesti käyttäen ääneksiä, joiden kesto on noin 1–2 sekuntia. Äänekset esitetään tutkittavalle useimmiten kuulokkeiden kautta ilmajohteisesti, mutta ne voidaan johtaa myös luujohteisesti suoraan sisäkorvaan. Jos luu- ja ilmajohteisesti mitatuissa kuulokynnyksissä on selvä ero, kyseessä voi olla välikorvan toimintaan liittyvä häiriö. Luujohtomittaus vaatii peiteäänen esittämistä vastakkaiseen korvaan, jotta ääni ei kulkeutuisi siihen kudoksia ja kallon luita pitkin. Muutoin siinä toimitaan samalla tavoin kuin ilmajohteisessa mittauksessa.


title: Kuulokynnys

text: Tavallisimmin kuulokynnys mitataan oktaavin tai puolen oktaavin välein esitetyille ääneksille taajuusvälillä 250–8000 Hz. Ensimmäinen mittaus tehdään 1000 Hz:n taajuudella. Seuraavaksi kynnysarvoja mitataan korkeammissa taajuuksissa järjestyksessä edeten, ja mitataan sitten 1000 Hz:n kuulokynnys uudelleen. Tämän jälkeen siirrytään tutkimaan matalampia taajuuksia. Tutkittavan luotettavasti havaitsema heikoin äänes voidaan kirjata taajuuksittain audiogrammiin. Audiogrammi on kaavio, jonka vaaka-akselilla ilmoitetaan tutkitut taajuudet hertseinä tai kilohertseinä, ja pystyakselilla äänitaso yksikkönään dB HL.


title: Kuulokynnys

text: Kuulokynnyksen tason etsimiseen voidaan käyttää erilaisia menetelmiä. Ne eroavat toisistaan esimerkiksi siinä, miltä äänenpainetasolta tutkimus aloitetaan, ja millaisin askelmin ja mihin suuntaan äänenpainetasoa muutetaan kynnyksen tasoa etsittäessä. Yleisimmin käytetään Hughson-Westlaken menetelmää, jossa yhdistyvät nousevat ja laskevat rajamenetelmät.


title: Kuulokynnys

text: Puheen kuulokynnyksen mittaamiseen käytetään puheaudiometriaa. Puhekynnykseksi määräytyy se puheäänen taso, jolla tutkittava on tunnistanut noin puolet kuulemastaan testisanastosta. Puhekynnys asettuu usein samalle tasolle, kuin äänesaudiometriassa mitattujen 500, 1000 ja 2000 Hz:n kuulokynnysten keskiarvo. Puheen kuulokynnystä voidaan mitata hiljaisuudessa tai sitä voidaan vaikeuttaa taustahälyllä. On huomattava, että mittauksessa käytetty sanasto ja vastaustapa vaikuttavat siihen, millainen kuulokynnys puheelle muodostuu.


title: Kuulokynnys

text: Kuulokynnyksen määrittämiseen vaikuttavat monet sellaiset tekijät, joita voidaan pitää mittauksen virhelähteinä. Psykologiset tekijät, kuten tutkittavan keskittymiskyky ja motivaatio, voivat vaikuttaa mittaustulokseen. Näitä saattavat osaltaan taustoittaa tutkittavan yleisvointi sekä syy, miksi mittausta tehdään. Peittoäänen käyttö, tutkittavalle annetut ohjeet ja se, miten tutkija hallitsee tutkimusmenetelmän vaikuttavat mittaukseen. Tutkimuslaitteiston osalta virheitä voi aiheutua esimerkiksi epäonnistuneesta kalibroinnista. Äänesaudiometrian ja muiden audiologiassa käytettyjen menetelmien yhdenmukaisuutta on pyritty säätämään erilaisin standardein virhelähteiden kontrolloimiseksi.


title: Kuulokynnys

text: Yksilölliseen kuulokynnykseen vaikuttavat ainakin yksilön ikä ja sukupuoli. Ihmisen kuulo heikkenee iän myötä niin, että korkeiden äänien kuuleminen heikkenee ensin. Tämä johtuu kuuloaistin normaalista rappeutumisesta ihmisen vanhetessa. Ikääntymisestä johtuvasta kuulon alenemasta käytetään yleisesti termiä ikäkuulo. Ihmisen kuulo on herkimmillään noin kahdenkymmenen vuoden iässä, jolloin kuulokynnys on 1 kHz taajuudella noin 0 desibeliä.


title: Kuulokynnys

text: Eri eläinlajit eroavat toisistaan kuuloalueensa suhteen. Niinpä myös kuulokynnyksissä on lajikohtaisia eroja. Joidenkin koirien ("Canis canis") on huomattu kuulevan jopa -4 dB ääniä 4 kHz äänenkorkeudella ja -3,5 dB ääniä 8 kHz äänenkorkeudella.


title: Se oli jautaa

text: Se oli jautaa on Juice Leskisen säveltämä ja sanoittama kappale vuodelta 1975. Tekstissä laulun kertoja muistelee nuoruuttaan: "Aika nuojuuden, se oli juusuinen, se oli jautaa". Kuten Leskisen aiemmat singlehitit ”Marilyn” ja ”Jyrki boy”, myös ”Se oli jautaa” kommentoi popkulttuuria: "Se oli jautaa kun jollajeiden jokkenjoll soi / Nyt on Hujjiganes, Hektoji ja Jyjki boi."


title: Se oli jautaa

text: ”Se oli jautaa” ilmestyi Coitus Intin singlenä vuonna 1975, b-puolenaan ’’Tarzanin kalsarit”. Singlen kustansi Love Records, ja se äänitettiin Finnvoxin studiolla Helsingin Pitäjänmäessä. Tuottajina olivat Atte Blom ja Juice Leskinen. Kappaleen esittivät Juice Leskinen (laulu), Pena Penninkilampi (urut ja taustalaulu), Mikko Alatalo (slide-kitara ja taustalaulu), Eetu Tuominen (sähkökitara), Juuso Nordlund (basso) ja Juke Aronen (rummut). ”Se oli jautaa” nousi Suomen singlelistan ykköseksi kesäkuussa 1975. Samaan aikaan Coitus Int julkaisi toisenkin singlen, ”Löyly löi” b-puolellaan ”Seminoloogie boogie woogie”.


title: Se oli jautaa

text: Vuonna 1992 Juice Leskinen teki lyhytaikaiseksi jääneen ETC-yhtyeensä kanssa kappaleesta uuden version Juankosken kulttuurihistoriallisen seuran julkaisemalle LP:lle "Unelmia Ponomareffin pajalta".


title: Toby Dawson

text: Toby Dawson (, Kim Soo-cheol, syntynimeltään 김봉석) (s. 30. marraskuuta 1978 Pusan, Etelä-Korea) on yhdysvaltalainen freestylehiihtäjä. Hän kilpailee kumparelaskussa ja voitti pronssia vuoden 2006 talviolympialaisissa Torinossa.


title: Toby Dawson

text: Dawson syntyi Pusanissa Etelä-Koreassa nimellä Kim Bong-seok. Ollessaan kolmivuotias hän oli ostoksilla äitinsä kanssa Pusanin torilla. Hän katosi ja Kimin isä etsi häntä useista orpokodeista. Hiihdonopettajapariskunta Vailista, Coloradosta adoptoi ja antoi hänelle nimeksi Toby Dawson.


title: Toby Dawson

text: Pusanissa asuva Kim Jae-su näki Dawsonin kuvan mediassa. Kimillä oli kadonnut poika, joka oli samanikäinen Dawsonin kanssa. Sittemmin DNA-testit ovat osoittaneet, että Kim Jae-su on Dawsonin biologinen isä. Dawson ja Kim tapasivat Soulissa 28. helmikuuta 2007. Dawson on ilmoittanut haluavansa perustaa tulevaisuudessa säätiön, joka pyrkii estämään vastaavanlaiset tapaukset.


title: Kolmatta linjaa takaisin

text: ”Kolmatta linjaa takaisin” on suomenkielinen versio Tony Hatchin ja Jackie Trentin kirjoittamasta kappaleesta ”Beautiful in the Rain”, jonka Petula Clark levytti. Juha Vainio sanoitti kappaleen suomenkielisen version ja Fredi levytti sen vuonna 1968. Kappale on Fredin tunnetuimpia levytyksiä ja Vainion tunnetuimpia käännöskappaleita – sanat tosin ovat täysin erilaiset kuin alkuperäisessä.


title: Kolmatta linjaa takaisin

text: Alkuperäisversiossa kerrotaan sateessa kuljeskelevasta tytöstä, joka miettii elämäänsä. Suomenkielinen versio taas sijoittuu Kolmas linja -kadulle Helsingin Kallioon. Kerrotaan, että Vainio keksi Kolmannen linjan avattuaan puhelinluettelon karttaosan ja tökättyään sattumanvaraisesti jotain kohtaa. Sormi osui Kolmas linja -kadun kohdalle. Vainion yhteistyökumppani, säveltäjä Toivo Kärki, harmitteli sitä, että Vainio teki niin hyvän tekstin käännöskappaleeseen eikä Kärjen omaan sävelmään.


title: Kolmatta linjaa takaisin

text: Teemaltaan hyvin paljon samantapaiset tekstit ovat myös Vainion kappaleissa ”Ei ole Kööpenhamina kuin ennen” ja ”Vanha salakuljettaja Laitinen”.


title: Kolmatta linjaa takaisin

text: Vainio kommentoi työtään seuraavasti vuonna 1978:


title: Kolmatta linjaa takaisin

text: Fredi levytti kappaleen vuonna 1968, ja se julkaistiin singlenä. B-puolella on ”Onhan päivä vielä huomennakin”. Molemmat kappaleet ovat myös Fredin albumilla "Fredi". Fredin versiosta tehtiin kaksi musiikkivideota: ensin vuonna 1972 ja myöhemmin 1980-luvulla. Jälkimmäisen ohjasi Päiviö Pyysalo.


title: Kolmatta linjaa takaisin

text: Oman versionsa kappaleesta ovat tehneet myös muun muassa Bablo, Kari Kuuva, Mikko Alatalo, Sielun Veljet (nimellä Kullervo Kivi ja Gehenna-yhtye) ja Jontti & Shaka.


title: Rembrandtin syytös

text: Rembrandtin syytös ("Rembrandt's J'accuse") on Peter Greenawayn ohjaama jännitys- ja dokumenttielokuva vuodelta 2008. Elokuvassa hän ilmaisee kokemuksensa, että kulttuurissamme sana on yliarvostettua, puuttuu kuvien lukutaito. Hän analysoi Rembrandtin maalauksen "Yövartio" purkaen sen arvoituksia. Elokuvaa on sanottu loistokkaaksi ja ainutlaatuiseksi.


title: Rembrandtin syytös

text: Greenaway paljastaa elokuvassaan murhan, joka on hämännyt taidehistorioitsijoita siitä saakka, kun Rembrandt maalasi taulun vuonna 1642.


title: Rembrandtin syytös

text: Greenawayn todistelu koostuu noin 30:sta maalaukseen tai Rembrandtin elämään liittyvästä seikasta, esimerkiksi teoksen oudoista yksityiskohdista. Todistelua ei ole hyväksytty taidehistorian tutkijoiden keskuudessa. Tulkinnan vastustajat katsovat, että todisteluun sisältyy paljon fiktiota, ja että tulos on puhdasta arvailua. Osa arvostelijoista myöntää Rembrandtin teoksen yksityiskohtien virheet, mutta pitää Greenawayn tulkintaa liioiteltuna. Tässä suhteessa sitä verrataan kirjailija Dan Brownin Da Vinci -koodiin On myös kiistetty Greenawayn kertomus, että Rembrandt ei saanut uusia töitä "Yövartio"-teoksen jälkeen ja että tämä olisi aiheuttanut Rembrandtin konkurssin.


title: Yhdestoista tunti

text: Yhdestoista tunti () on amerikkalainen tieteeseen perustuva draamasarja, joka perustuu vuoden 2006 samannimiseen brittisarjaan. Sarjaa esitettiin alun perin CBS:llä 9. lokakuuta 2008 – 2. huhtikuuta 2009 torstaisin. 19. toukokuuta 2009 paljastettiin, että sarjan tuotanto päättyy.


title: Yhdestoista tunti

text: Sarjaa näytettiin vain yhden tuotantokauden verran. Tuotantokaudella oli katsojia Yhdysvalloissa keskimäärin noin 12 miljoonaa jaksoa kohti.


title: Yhdestoista tunti

text: "Yhdestoista tunti" seuraa älykkään biofyysikko ja FBI:n erikoisagenttineuvonantajan, tri Jacob Hoodin (Rufus Sewell) työtä kun tämä ratkaisee rikoksia joihin liittyy tieteelliset tai paranormaalit ilmiöt, joita kukaan muu ei pysty ratkaisemaan. Erikoisagentti Rachel Young (Marley Shelton) on määrätty suojelemaan Hoodia. Tri Hoodia ja erikoisagentti Youngia avustaa sarjan lopussa erikoisagentti Felix Lee (Oman Benson Miller).


title: Yhdestoista tunti

text: Alkuperäinen ITV:n versio sisälsi neljä 90 minuutin pituista jaksoa. Ennen kuin kyseiset jaksot saatiin esitettyä CBS tilasi 13 tunnin pituista jaksoa lisää. Pilottijakso tuotantoon kului noin 4 miljoonaa dollaria ja loput jaksot maksoivat noin 2 miljoonaa dollaria per jakso.


title: Yhdestoista tunti

text: "Yhdestoista tunti" julkaistiin DVD:llä 20. lokakuuta 2009 rajoitettuna julkaisueränä. Ainut nettisivusto joka tällä hetkellä myy sarjan DVD:tä on Warner Brothers Shop (http://www.wbshop.com/). .


title: Rovaniemen vaakuna

text:
Rovaniemen vaakuna on Rovaniemen kaupungin tunnus. Vaakuna on Toivo Vuorelan suunnittelema. Sen selitys on ”vihreässä kentässä hopeinen haaruristi, jonka ylähaarat salamakoroiset; saatteena yläkulmassa kultainen liekki”. Se on alun perin hyväksytty 15. elokuuta 1956 Rovaniemen maalaiskunnan kunnanvaltuustossa ja vahvistettu 26. lokakuuta Sisäasiainministeriössä Rovaniemen maalaiskunnan vaakunaksi. Kun Rovaniemen kaupunki ja maalaiskunta yhdistyivät 2006, vaakuna valittiin yhdistyneen kaupungin vaakunaksi. Aiheen haaruristi symboloi Kemi- ja Ounasjokien risteystä, ylähaarojen salamakorot viittaavat valjastettujen jokien sähköntuotantoon ja liekki kuvastaa muinoin jokien varsilla vihollisista varoittaneita merkkitulia, "tottoja".
Alkuperäinen Rovaniemen kauppalalle 14. huhtikuuta 1930 tasavallan presidentin asetuksella vahvistama vaakuna oli Väinö Tigerin suunnittelema. Vaakunan aiheen tunturi viittaa Ounasvaaraan ja revontulet pohjoiseen sijaintiin napapiirillä. Vaakunan selitys on ”kilpi, jossa on sinisellä pohjalla hopeinen tunturi, sen yläpuolella hopeinen goottilainen kirjain R ja ylimpänä revontulien säteistä muodostettu kruunu, sekin hopeinen.” Vaakuna oli heraldisten sääntöjen vastainen, sillä heraldisten sääntöjen mukaan vaakunoissa ei saa olla kirjaimia.


title: Kaksoiselämää (kappale)

text: ”Kaksoiselämää” on Juice Leskisen säveltämä ja sanoittama kappale, joka ilmestyi albumilla "Yölento" vuonna 1986. Se on ilmestynyt myös singlenä (B-puolella ”Elämää”) eri versiona kuin albumilla. Single nousi Suomen virallisen listan ensimmäiselle sijalle. ”Kaksoiselämää” valittiin "Soundi"-lehden äänestyksessä vuoden 1986 parhaaksi kappaleeksi, ja se voitti myös Iskelmä-Emman. Kappale alkaa sanoilla "Yksinäisyys ympärillä joskus ottaa hahmon ihmisen / Tiedän mitä haluan tiedän miten vähään kykenen".


title: Kaksoiselämää (kappale)

text: Singlellä kappaleen esittävät Juice Leskinen (laulu), Anssi Tikanmäki (urut ja taustalaulu), Ila Loueranta (sähkökitara ja taustalaulu), Jari Yliaho (sähkökitara ja taustalaulu), Antti Tammilehto (basso) ja Vesa Sytelä (rummut).


title: Kaksoiselämää (kappale)

text: Juice Leskinen kirjoitti kappaleen tammikuussa 1986, kun hänen avioliittonsa oli hajoamassa. Omien sanojensa mukaan se ei kerro hänen omasta kaksoiselämästään, ”vaan vaimoni tai korkeintaan molempien”. Tilanne oli Leskisen mukaan traaginen, mutta siitä syntyi hieno kappale. ”Kannattaa hankkiutua vaikeuksiin, että saisi tehdyksi jotain hienoa.”


title: Kaksoiselämää (kappale)

text: Pate Mustajärvi on levyttänyt kappaleen sekä singlenä että albumilla "Ollaan ihmisiksi", jolla hän tulkitsee Juice Leskisen kappaleita.


title: Koivuniemen Herrat

text: Koivuniemen Herrat (tunnettu myös nimellä Shaka & Koivuniemen Herrat) on suomalainen funk -tyylistä hip hopia soittava yhtye. Yhtyeen keulahahmo on Jontti & Shaka -duosta tuttu rap-artisti Shaka.


title: Koivuniemen Herrat

text: Koivuniemen Herrat kokoontui ensimmäisen kerran nykyisellä kokoonpanollaan uudenvuodenpäivänä 2008. Tuolloin Herrat toimi vain Jontin & Shakan taustabändinä keikoilla. Lopulta yhteistyö syveni Shakan kanssa ja Koivuniemen Herrojen debyyttialbumi "Sokeat johdattaa" julkaistiin 28. huhtikuuta 2010 3rd Rail Musicin kautta. Albumin kappaleesta "Istu alas" julkaistiin musiikkivideo huhtikuussa 2010. Albumin ensimmäinen näytekappale "Aika muuttaa" julkaistiin digitaalisesti 25. heinäkuuta 2011 ja siitä julkaistiin musiikkivideo syyskuussa 2012. Koivuniemen Herrojen toinen pitkäsoitto "Jotain uutta auringon alla" julkaistiin 14. syyskuuta 2012 Suomen Musiikin kautta. Se nousi Suomen virallisen albumilistan 47. sijalle.


title: Painin Euroopan-mestaruuskilpailut 2010

text: Vuoden 2010 painin Euroopan-mestaruuskilpailut järjestettiin Bakussa, Azerbaidžanissa 12. – 18. huhtikuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa.


title: Painin Euroopan-mestaruuskilpailut 2010

text: Kreikkalais-roomalaisessa painissa painittiin 17. – 18.4.


title: Painin Euroopan-mestaruuskilpailut 2010

text: Vapaapainissa painittiin 13. – 14.4.


title: Painin Euroopan-mestaruuskilpailut 2010

text: Naispainissa painittiin 15. – 16.4.


title: Painin Euroopan-mestaruuskilpailut 2010

text: Suomen Painiliitto valitsi EM-kilpailuihin seitsemän painijaa kreikkalais-roomalaiseen painiin, yhden painijan vapaapainiin ja kaksi painijaa naispainiin. Naispainiin valittu Sarianne Savola ei kyennyt osallistumaan kisoihin polvileikkauksen vuoksi.


title: Saga pedo

text: Saga pedo on kookas, lentokyvytön hepokattilaji, joka lukeutuu Euroopan kookkaimpiin hyönteisiin. Uhanalaisuudeltaan laji on luokiteltu vaarantuneeksi.


title: Saga pedo

text: Täysikasvuisena "S. pedo" voi saavuttaa yli 10 cm pituuden. Väriltään se vaihtelee vaalean vihreästä ruskehtavaan ja eläimen kyljissä kulkee vaalea viiru. Siipiä ei ole lainkaan. Hepokatti saalistaa muita hyönteisiä, erityisesti heinäsirkkoja sekä pienempiä hepokatteja. Saalistavan elämäntavan vuoksi eläimen etummaiset, piikikkäät raajat ovat muuntuneet saaliin pitelemiseen sopiviksi. Lajin kaikki tunnetut yksilöt ovat naaraita ja se lisääntyy ainoastaan partenogeneettisesti.


title: Saga pedo

text: "S. pedo"n levinneisyysalue ulottuu Keski-Euroopasta ja Välimereltä Keski-Aasian poikki Kiinaan. Levinneisyysalueen pohjoisraja Euroopassa kulkee Slovakian ja Unkarin alueella.


title: Räkä ja Roiskis

text:
Räkä ja Roiskis on Juice Leskisen kirjoittama kolmen lastenkirjan sarja. Siihen kuuluvat Räkä ja Roiskis (1992),
Räkä ja Roiskis Suuvedellä (1995) ja Räkä ja Roiskis naisissa (1997). Kirjojen päähenkilöinä ovat veljekset Räkä ja Roiskis, mutta mukana on myös paljon eläintarinoita, yhteiskuntakritiikkiä ja sanaleikkejä. Sarjan avausteos oli ensimmäinen Leskisen kirjallinen tuotos, joka sai runsaasti kiitosta.


title: Räkä ja Roiskis

text: Toisessa kirjassa veljekset tutkivat Suuvesi-järven avantojen varkautta. Kolmannessa teoksessa veljeksillä on murrosikä ja naapuriin muuttaa tyttöjä.


title: Räkä ja Roiskis

text: Kirjat on kuvittanut Riikka Juvonen.


title: Psykrofiili

text: Psykrofiili (joskus myös kryofiili) on eliö, joka on sopeutunut elämään ja lisääntymään jatkuvasti kylmissä olosuhteissa tai jopa edellyttää sellaisia. Psykrofilia on esimerkki ekstremofiliasta.


title: Psykrofiili

text: Psykrofiilisia elinympäristöjä esiintyy maapallolla paljon. Tällaisia ovat napaseudut, vuoristojen yläosat, jäätiköt ja syvänmeren pohja. Useimmat tunnetuista psykrofiilisistä eliöistä ovat arkkeja tai bakteereita, mutta ominaisuutta tavataan myös muun muassa levillä, sienillä, selkärangattomilla ja kaloilla. Ne ovat kuitenkin huonosti tutkittu ekstremofiilisten eliöiden ryhmä.


title: Psykrofiili

text: Jatkuvasti kylmä elinympäristö tuo ongelmia eliölle. Esimerkiksi fotosynteesi ei toimi alhaisissa lämpötiloissa, entsyymitoiminta hidastuu, solukalvojen lipidien jähmettyminen vaikuttaa solujen aineenvaihdunnan toimintaan ja äärimmillään veden jäätymispisteen alittavat lämpötilat aiheuttavat kudoksissa olevan veden jäätymisen ja sitä kautta kudosten mekaanisen tuhoutumisen. Psykrofiilisille eliöille on kehittynyt erilaisa mekanismeja näiden ongelmien kiertämiseen. Esimerkiksi lipidien jähmettymistä estää se, että lipidituontannosta vastaavat reaktiot tuottavat eri lämpötiloissa erilaisia määriä tyydyttyneitä ja tyydyttymättömiä rasvoja Useimmat psykrofiiliset eläimet estävät jääkiteiden muodostumisen kudoksiin erityisten proteiinien ("Anti-freeze Proteins", AFP) tai glykoproteiinien avulla. Nämä proteiinit kiinnittyvät syntyvien jäähiukkasten pintaan ja estävät niitä muodostamasta jääkidehilaa. Tämä laskee kudosnesteen jäätymispistettä ja mahdollistaa esimerkiksi arktisissa vesissä elävien kalojen elämän vedessä, joka säilyy korkean suolapitoisuuden ansiosta nestemäisenä alle nollan celsiusasteen lämpötilassa.


title: Suomen mies (monologi)

text: Suomen mies on ohjaaja-käsikirjoittaja Ville Virkkusen vuonna 2007 julkaisema pienoisnäytelmä.


title: Suomen mies (monologi)

text: Näytelmä kertoo monologin keinoin siitä, kuinka suomalaisesta miehestä tuli suomalainen mies.


title: Tom Jones Sings Rock & Soul

text: Tom Jones Sings Rock & Soul on walesilaislaulaja Tom Jonesin vuonna 1999 julkaistu cover-albumi, joka sisältää hänen tulkintojaan soul- ja rock and roll -klassikoista. Kappaleet ovat konserttitaltiointeja.


title: Siilin ongelma

text: Siilin ongelma on analogia intiimin ihmissuhteen haasteista. Se kuvaa tilanteen jossa ryhmä siilejä hakeutuu lähemmäs toisiaan jakaakseen lämpönsä kylmällä ilmalla. Ne eivät kuitenkaan voi välttää satuttamasta toisiaan terävillä piikeillään, jolloin niiden tulee siirtyä kauemmas. Vaikka ne kaikki jakavat halun läheiseen yhteishyödylliseen suhteeseen, sitä ei välttämättä tapahdu välttämättömistä syistä.


title: Siilin ongelma

text: Sekä Arthur Schopenhauer että Sigmund Freud ovat käyttäneet tätä tilannetta kuvaamaan tilaa jossa he katsovat että yksilö on suhteessa muihin. Siilin ongelma ehdottaa että hyvästä tahdosta huolimatta, ihmisten välistä intiimiä suhdetta ei voi tapahtua ilman merkittävää molemminpuolista haittaa, ja tästä seuraa varovainen käyttäytyminen ja heikot suhteet. Siilin ongelman myötä suositellaan harkintaa suhteissa muiden kanssa sekä yksilön oman edun että muiden huomioon ottamisen kannalta. Siilin ongelmaa on käytetty oikeuttamaan tai selittämään introverttiutta ja isolationismia.


title: Martin Bashir

text: Martin Bashir (s. 19. tammikuuta 1963) on britannianpakistanilainen toimittaja ja mediapersoona.


title: Martin Bashir

text: Bashir alkoi työskennellä toimittajana 1986. Hän työskenteli BBC:llä vuoteen 1999 asti ohjelmissa Songs of Praise, Public Eye ja Panorama ja sen jälkeen hän siirtyi ITV:lle työskentelemään erikoisdokumenteissa ja esiintymään Tonight with Trevor McDonald -ohjelmassa. Bashir tuli maailmanlaajuisesti tunnetuksi vuonna 1995, kun hän haastatteli Walesin prinsessa Dianaa tämän epäonnistuneesta avioliitosta Walesin prinssi Charlesin kanssa. Sen jälkeen hän on haastatellut muun muassa Louise Woodwardia, viittä epäiltyä Stephen Lawrencen tapauksessa, Michael Barrymorea, Jeffrey Archeria, Charles Ingramia ja Joanne Leesia. Bashir on tällä hetkellä ABC:n palveluksessa ja tekee yhteistyötä ajankohtaisohjelmassa Nightline. Bashirilla oli rooli komediaelokuvassa .


title: Martin Bashir

text: Vuonna 2003 Bashir haastatteli poptähti Michael Jacksonia dokumentissaan ITV:lle. Lähetyksen jälkeen, jota katsoi Yhdistyneessä kuningaskunnassa 14 miljoonaa ihmistä ja Yhdysvalloissa 38 miljoonaa ihmistä, useat mediapersoonat syyttivät Bashiria keltaisesta lehdistöstä, väittäen hänen tahallaan mustamaalanneen ja saattaneen Jacksonin huonoon valoon sekä korosti väitteitä lasten ahdistelusta, jotka tehtiin Jacksonia vastaan pian dokumentin jälkeen. Vuonna 2005 Jackson kuitenkin vapautettiin kaikista syytteistä.


title: Martin Bashir

text: Vastauksena Bashirin dokumentille Jackson julkaisi henkilökohtaisen kameramiehensä kuvaamaa materiaalia, jossa Bashir onnitteli Jacksonia Neverland Ranchin "hengellisestä" piirteestä. Se oli ristiriidassa Bashirin omaan dokumenttiin, jossa hän sanoi sen olevan "vaarallinen paikka lapsille". Bashir myös kuvasi Jacksonia loistavaksi isäksi sekä sanoi, että Jacksonin suhde lapsiin "sai hänet melkein itkemään". Kiistan seurauksena Bashir äänestettiin viidenneksi Channel 4:n tekemässä "100 huonoimman britin" kyselyssä, aivan Margaret Thatcherin ja Jade Goodyn perään. Bashirin dokumentin menestyksen ansiosta yhdysvaltalainen ABC tarjosi hänelle töitä.


title: Martin Bashir

text: Dieter Wiesner, joka oli Jacksonin manageri vuosina 1996–2003, totesi millaisia vaikutuksia Bashirin dokumentilla oli Michael Jacksoniin. "Se rikkoi hänet. Se tappoi hänet. Häneltä kesti kauan kuolla, mutta se alkoi sinä yönä. Aiemmin huumausaineet olivat tuki, mutta sen jälkeen niistä tuli välttämättömyys."


title: Martin Bashir

text: Jacksonin kuoleman jälkeen Bashir kommentoi. "Kun tein dokumenttia, oli pieniä osia, jotka sisälsivät polemiikkia hänen suhteestaan nuoriin. Mutta totuus on, että häntä ei koskaan tuomittu mistään rikoksesta ja en koskaan nähnyt mitään väärää itse."


title: Krottilanlahti

text: Krottilanlahti on Turun Ruissalossa sijaitseva 26,4 hehtaarin luonnonsuojelualue ja merenlahti. Lahti on suojainen, lievästi umpeenkasvanut ruovikko- ja vesilinnuston lisääntymisalue. Se on yksi Ruissalon seitsemästä erillisestä alueesta, jotka kuuluvat 95 hehtaarin kokoiseen Natura 2000 Ruissalon lintulahdet ja -rannat -luonnonsuojelualuekokonaisuuteen. Krottilahden vesilinnusto on Ruissalon monipuolisin. Krottilanlahti sijaitsee Ruissalon läntisen osan eteläisellä rannalla.


title: Krottilanlahti

text: Krottilanlahti on aikaisemmin ollut hyvä lintujen pesintälahti, mutta umpeenkasvun ja luultavasti myös runsaan minkki-, supikoira- ja variskannan takia sen lajisto on merkittävästi köyhtynyt. Myös sen rantakasvillisuus on muuttunut, kun merenrantaniityt ovat kasvaneet umpeen ruovikon vallatessa elintilaa. Lahdensuun ohitse kulkeva laivaväylä Turun satamaan on aiheuttanut merenpohjan ja ranta-alueiden eroosiota, etenkin alusten koon kasvettua. Lisäksi lahden ranta-alueella toimii venevalkama.


title: Krottilanlahti

text: Alueella on tarkoitus pyydystää pienpetoja loukuilla, jotta lintuihin ja niiden muniin kohdistuva saalistuspaine pienenisi. Lisäksi lahdelta poistetaan rantaruovikkoa ja raivataan umpeenkasvaneita rantaniittyjä. Lahden rannoilta onkin kerätty koneellisesti järviruokoa. Lisäksi lahden rantaniityllä laiduntaa ylämaankarjaa. Lahden länsirannalla on lintutorni sekä golf-kenttä. Lahtea vastapäätä sijaitsee Iso-Pukin saari.


title: Krottilanlahti

text: Lahdella on tehty poikasnuottauksia vuosina 1988 ja 2006. Vuoden 2006 nuottauksissa saatiin 11 kalalajia: kolmipiikki, kymmenpiikki, ahven, hietatokko, kiiski, kuha, kuore, lahna, pasuri, salakka ja särki. Mitattavia kaloja oli yhteensä 791 kappaletta ja kokonaissaalis noin 2 500 yksilöä. Runsaslukuisimmat lajit olivat ahven noin 20 %, salakka 17 %, särki 16 % ja hietatokko 13 %.


title: Krottilanlahti

text: Vuonna 2006 Krottilanlahdella suoritettiin kahdella tarkkailupisteellä pohjaeläintutkimus, jossa löytyi yhteensä 11 pohjaeläinlajia tai -lajiryhmää. Lajistoa löydettiin niukasti, ja monet pehmeiden pohjien eläimet puuttuivat. Yksilömäärältään eniten oli Itämeren pehmeillä pohjilla tyypillinen liejusimpukka ja surviassääsken toukat. Äyriäisistä löydettiin matalille pehmeille pohjille tyypillinen liejukatka, mutta niiden osuus oli kuitenkin pieni. Biomassaltaan suurimman osan muodostivat liejusimpukoiden ohella monisukasmadot. Näistä suuri osuus oli etenkin merisukasjalkaisia, joka on tyypillinen eläin Krottilanlahden tyyppisillä alueilla.


title: Krottilanlahti

text: Krottilanlahti on naturatyypiltään laaja matala lahti (1160). Sen pohjukassa on merenrantaniittyä (1630) ja välittömässä läheisyydessä sijaitsee jalopuumetsää (9020), maankohoamisrannikon primäärisukkessiovaiheiden luonnontilaista metsää (9030) ja silikaattikallioita (8220).


title: Kari

text: Kari on muun muassa:


title: Peltosalmi

text: Peltosalmi on Iisalmessa Pohjois-Savossa sijaitseva taajama, josta on noin kahdeksan kilometriä pohjoisessa sijaitsevaan Iisalmen keskustaan. Peltosalmen taajamassa on 767 asukasta (31.12.2016) ja postinumeroalueen 74510 Peltosalmi-Sourunsalo väkiluku on 792 henkeä (31.12.2015).


title: Peltosalmi

text: Peltosalmen kautta kulkee paikallisliikenteen lisäksi arkipäivisin kymmeniä linja-autovuoroja. Peltosalmen rautatieasema sijaitsee Savon radalla, mutta ei ole enää toiminnassa. Taajaman itäpuolella kulkee valtatie 5, sieltä lähtee länteen seututie 563 ja itään yhdystie 5824. Peltosalmesta luoteeseen sijaitsee Porovesi, jonka Peltosalmi-niminen salmi yhdistää Nerkoonjärveen.


title: Peltosalmi

text: Peltosalmella toimii Peltosalmen VPK.


title: Peltosalmi

text: Puolustusvoimien Asevarikko 9 toimii kylässä vuoden 2002 loppuun.


title: Peltosalmi

text: Peltosalmella on Kauppis-Heikin koulu, joka on vuoden 2015 syksystä lähtien ollut alakoulu (luokat 1–6), päiväkoti ja seurakunnan kerhotilat. Siellä toimivia yrityksiä ovat muun muassa parturi-kampaamo, Ipowood, Normet, Timaco, Suomen Viljava Oy ja Betonimestarit. Peltosalmella käy säännöllisesti kirjastoauto ja kauppa-auto. Alueella on aiemmin ollut myös kirjasto, baari ja Putkolan kauppa.


title: Baten Kaitos Origins

text: Baten Kaitos Origins () on vuonna 2006 julkaistu roolipeli. Namco ja Monolith Soft paljastivat pelin olemassaolon ensimmäistä kertaa Tokyo Game Show’ssa vuonna 2005. Pelin virallinen nimi julkistettiin E3-messuilla vuonna 2006.


title: Baten Kaitos Origins

text: "Baten Kaitos Origins" on jatko-osa "ille". Pelin julkaisijana oli Nintendo, vaikka pelisarjan ensimmäisen osan Amerikassa, Euroopassa ja Japanissa julkaisi Namco. Euroopassa Baten Kaitos Originsia ei koskaan julkaistu Amerikassa koetun huonon myyntimenestyksen vuoksi. Japanissa peli tuli myyntiin 3. helmikuuta 2006 ja Pohjois-Amerikassa 25. syyskuuta 2006.


title: Baten Kaitos Origins

text: "Baten Kaitos Originsin" kamppailusysteemi perustuu korteilla taisteluun, toisin kuin monissa muissa roolipeleissä.


title: Baten Kaitos Origins

text: Koska peli sijoittuu juonellisesti ensimmäistä "Baten Kaitosta" aikaisemmaksi, useat "Baten Kaitos: Eternal Wings and the Lost Oceanin" hahmot esiintyvät myös "Baten Kaitos Originsissa", tosin eri ikäisinä. Geldoblame on 25, Almarde 19, Gibari 14, Ladekahn 12, Savyna viisi vuotta sekä Kalas sekä Lyude syntyvät pian.


title: Baten Kaitos Origins

text: "Baten Kaitos Originsin" tarina sijoittuu 20 vuotta "Baten Kaitos: Eternal Wings and the Lost Oceanin" tapahtumia edelle. Päähenkilö on Sagi, 15-vuotias nuorukainen, joka tekee töitä Alfardin valtakunnan eliittiyksikössä, Pimeyden palveluyksikössä ("Dark Sevice"). Sen tehtävänä on raportoida tapahtumista yhdelle maan johtavista poliitikoista, lordi Baelheitille. Sagin mukana liikkuu myös Guillo, joka muistuttaa ulkonäöllisesti paljonkin Paramachinaa, koneellista nukkea, mutta joka pystyy tosiasiassa liikkumaan taikuuden ansiosta ja aistimaan asioita.


title: Baten Kaitos Origins

text:
Pelin pääteema on kamppailu promagnusoitumisen (johon kuuluvat sydämen voima, sielunsiivet, taikuus) ja promachinosoitumisen (tekniikka, mekaniikka) välillä.
Kaiken "Baten Kaitos Originsissa" kuultavan musiikin on säveltänyt ja järjestänyt Motoi Sakuraba. "Baten Kaitos Original Soundtrack" on TEAM Entertainmentin 28. maaliskuuta 2006 julkaisema kolmen CD:n albumi, joka sisältää pelin musiikit. "Originsiin" sisältyy kaikkiaan 61 musiikkiraitaa.


title: Alejandro Moreno

text: Alejandro Enrique Moreno Riera (s. 8. heinäkuuta 1979 Barquisimeto, Venezuela) on venezuelalainen jalkapalloilija, pelipaikaltaan hyökkääjä. Hän edustaa Major League Soccerin Chivas USA:ta.


title: Alejandro Moreno

text: Moreno muutti nuorena Yhdysvaltoihin ja pelasi opiskelujensa ohessa neljä vuotta jalkapalloa University of North Carolina at Greensboron joukkueessa Spartansissa. Los Angeles Galaxy varasi hänet Major League Socceriin vuoden 2002 MLS SuperDraftin kolmannella kierroksella ja numerolla 27. Hän teki MLS-debyyttinsä 20. huhtikuuta 2002 ottelussa Dallas Burniä vastaan. Moreno toimi Los Angelesissa lähinnä vaihtomiehenä, mutta teki maalittoman debyyttikauden jälkeen kuusi maalia sekä kaudella 2003 että 2004.


title: Alejandro Moreno

text: Kaudeksi 2005 Moreno siirtyi San Jose Earthquakesiin osana neljän pelaajan kauppaa ja vuotta myöhemmin muun San Josen organisaation mukana Houston Dynamoon. Ainoalla kaudellaan San Josessa hän viimeisteli kahdeksan maalia. Kaudella 2006 hän pelasi kahta lukuun ottamatta kaikki ottelut, kun Houston saavutti MLS Cupin mestaruuden.


title: Alejandro Moreno

text: Kesken kauden 2007 Moreno siirtyi Columbus Crew’hin vaihdossa Joseph Ngwenyaan. Columbusissa Moreno muodosti tehokkaan kaksikon argentiinalaisen Guillermo Barros Schelotton kanssa ja oli joukkueen paras maalintekijä MLS:n runkosarjassa kausilla 2007 ja 2008. Yhdeksän maalia kaudella 2008 on Morenon henkilökohtainen ennätys. Samalla kaudella Columbus voitti MLS Supporters’ Shieldin ja MLS Cupin. Hän teki joukkueensa ensimmäisen maalin New York Red Bullsia vastaan pelatussa loppuottelussa.


title: Alejandro Moreno

text: MLS:n tulokasjoukkue Philadelphia Union varasi Morenon vuoden 2009 MLS Expansion Draft -laajennusvaraustilaisuudessa. Hän kuului joukkueen runkopelaajiin kauden 2010 ajan. Kauden päätteeksi hän joutui kuitenkin vaihtamaan jälleen seuraa Expansion Draftissä, kun Vancouver Whitecaps varasi hänet Philadelphian suojaamatta jättämien pelaajien joukosta ja lähetti hänet Alan Gordonin ohella vaihtokaupassa Chivas USA:han.


title: Alejandro Moreno

text: Moreno on pelannut Venezuelan maajoukkueessa vuodesta 2004 lähtien. Hän osallistui vuosien 2006 ja 2010 MM-kilpailuiden karsintoihin.


title: Tatra V 809

text: Tatra V 799 oli tšekkoslovakialaisen Tatran valmistama maastoauton prototyyppi vuodelta 1940. Auton suunnittelu alkoi Saksan asevarustelusta vastanneiden viranomaisten määräyksestä vuonna 1939 Tatran tehtaiden jouduttua muiden sudeettialueiden mukana Saksan käsiin. Prototyyppejä valmistui yhteensä kaksi niin teknisesti kuin ulkonäöltäänkin varsin erilaista kappaletta.


title: Tatra V 809

text: Ensimmäisessä prototyypissä oli voimanlähteenä nelisylinterinen, nelitahtinen ilmajäähdytteinen rivimoottori, joka oli varustettu kannen yläpuolisella nokka-akselilla. Vaihteistossa oli neljä nopeutta eteen ja yksi taakse, mutta kaksiportainen alennusvaihde tuplasi vaihteiden määrän. Sekä etu- että taka-akseli olivat vetäviä ja niissä oli tasauspyörästöjen lukot. Kori oli avomallinen ja siinä oli paikat viidelle hengelle. Tämä yksilö on säilynyt ja näytteillä Tatran museossa Kopřivnicessa.


title: Tatra V 809

text: Toinen prototyyppi suunniteltiin Pohjois-Afrikan vaativiin olosuhteisiin Deutsches Afrikakorpsin käyttöön. Siinä oli umpimallinen kori ja voimanlähteenä T87-mallin ilmajäähdytteinen V8-moottori.


title: Harmaan sävyjä

text: Harmaan sävyjä on tamperelaisen rap-yhtye Leijonamieli & Putkimiehet keskeneräinen toinen studioalbumi. Albumin kappaleista vain neljä ehti valmistua ennen yhtyeen hajoamista. Kappale "Jos vain herään" on kuunneltavissa "Suomihiphoppia Vol. 6" -kokoelmalla sekä Leijonamielen MySpace -profiilissa.


title: Thomas Reiter

text: Thomas Arthur Reiter (s. 23. toukokuuta 1958 Frankfurt, Länsi-Saksa) on entinen ESA:n avaruuslentäjä ja Luftwaffen prikaatikenraali Vuonna 2008 hän oli 25:n eniten aikaa avaruudessa viettäneen avaruuslentäjän joukossa. 8.elokuuta 2007 Thomas Reiter nimitettiin DLR:n johtokunnan jäseneksi. Keväästä 2011 alkaen hän johtaa Euroopan avaruusjärjestön Miehitettyjä lentojen direktoraattia.


title: Thomas Reiter

text: Vuonna 1982 Reiter valmistui lento- ja avaruustekniikasta Saksan armeijan yliopistosta Universität der Bundeswehr Münchenistä. Hän sai lentäjänkoulutuksen Saksassa ja suihkukonekoulutuksen Texasissa.


title: Thomas Reiter

text: Hän palveli insinöörinä Mir-avaruusaseman miehistössä Mir EO-20 (Euromir 95)/Sojuz TM-22 lennolla. 179 vuorokautta kestäneen Mir-lentonsa aikana hän osallistui kahdelle avaruuskävelylle suorittaen ensimmäisenä saksalaisena avaruuskävelyn.


title: Thomas Reiter

text: Vuosina 1996 ja 1997 hän täydensi koulutustaan Sojuz-avaruusaluksella suorittaen ”Sojuzin paluukomentajan” tutkinnon, mikä sallii hänen toimia kolmihenkisen Sojuz-miehistön komentajana sen palatessa avaruudesta.


title: Thomas Reiter

text: Hän harjoitteli kuusi kuukautta kestävälle lennolle Kansainväliselle avaruusasemalle (ISS), minne hänet laukaistiin sään viivästettyä lähtöä 4. heinäkuuta 2006 avaruussukkula Discoverylla lennolla STS-121 liittymään Retkikunta 13:een. Discovery erkani avaruusasemalta 15. heinäkuuta jättäen Reiterin ISS:lle. Hän jatkoi Retkikunta 14:n miehistössä ennen paluutaan Maahan avaruussukkula Discoveryn lennolla STS-116.


title: Thomas Reiter

text: Euroopan avaruusjärjestö nimesi ISS-lennon "Astrolab"iksi.


title: Thomas Reiter

text: Reiter on viettänyt avaruudessa enemmän aikaa kuin yksikään ei-amerikkalainen tai ei-venäläinen, 350 vuorokautta.


title: Thomas Reiter

text: Hän asuu Wahnbekissä (Oldenburgin lähellä) Ala-Saksissa.


title: Po Chü-i

text: Po Chü-i (28. helmikuuta 772 – 846) oli Tang-dynastian aikainen kiinalainen runoilija. Pinyin-järjestelmän mukaan Bái Jūyì.


title: Po Chü-i

text: Po Chü-i syntyi isovanhempiensa kodissa Henanin maakunnassa sijaitsevassa Xinzhengin kaupungissa, joka tuolloin oli vielä pieni maalaiskaupunki.


title: Po Chü-i

text: Po’n isä oli ammatiltaan virkamies, ja joutui viettämään suurimman osan ajastaan kaukana suvun ja perheen kotiseudulta. Tästä syystä Po joutui nähtävästi viettämään suurimman osan lapsuudestaan sukulaistensa hoivissa. Lapsuudessaan Po’n tiedetään asuneen ainakin Xinzhengin lähipaikkakunnilla, ja noin kymmenvuotiaana pikkukaupungissa lähellä Tang-dynastian mahtavaa pääkaupunkia Chang'ania.


title: Po Chü-i

text: 700-luvun loppupuoli oli Pohjois-Kiinassa rauhatonta, lukuisten sotilaskapinoiden leimaamaa aikaa. Vuoden 781 kapinan seurauksena hovi joutui pakenemaan Chang'anista. Vuonna 785 katovuotta seurasi alueella vakava nälänhätä. Nuori Po lähetettiin turvaan Jangtsejoen alajuoksulle, nykyisen Xuzhoun kaupungin tienoille. Po’n virkamiesisä kuoli vuonna 794.


title: Po Chü-i

text: Vuonna 800 Po suoritti sukunsa ensimmäisenä valtion hallintoviranomaiselta vaadittavan kolmannen asteen virkatutkinnon (pinyin: "kējǔ", Wade-Giles:"chin-shish") ja jatkotutkinnon vuonna 802. Tutkintojen välillä Po vietti jonkin aikaa buddhalaisluostarissa erään munkin oppilaana.


title: Po Chü-i

text: Po aloitti uransa keisarillisen palatsin kirjastossa. Vuonna 807 hän sai nimityksen Hanlin-akatemiaan, johon hyväksyttiin ainoastaan arvostetuimmat oppineet. Akatemian jäsenet keskittyivät hovista tuleviin kirjanpitotehtäviin ja kirjallisiin toimeksiantoihin; toisaalta akatemian vastuulla oli myös Kungfutsen klassikoiden tulkinnan valvonta. 808 Po meni naimisiin Yang-sukuisen naisen kanssa. Avioliitto kesti Po’n kuolemaan saakka.


title: Po Chü-i

text: Po’n äiti kuoli vuonna 811, jolloin tämä vetäytyi viettämään suruaikaa lapsuutensa maisemiin. Suruajan jälkeen Po’n paluu hovivirkaan kuitenkin epäonnistui. Syynä oli pääasiassa hänen kovasanainen arvostelunsa muun muassa palatsieunukkien vallankäyttöä ja keisarillisen armeijan harjoittamaa elintarvikkeiden takavarikointioikeutta vastaan. Seurauksena Po käytännössä karkotettiin palatsista ja siirrettiin provinssikäskynhaltijan virkaan 815 seuraavien viiden vuoden ajaksi.


title: Po Chü-i

text: Palatsieunukkien valtaannousu 820 päätti Po’n lyhyen oleskelun pääkaupungissa, ja hän otti uudelleen vastaan käskynhaltijan viran. Po toimi peräkkäin sekä käskynhaltijana että kruununprinssin adjutanttina useilla paikkakunnilla aina vuoteen 827. Lyhyen hovissa oleskelun jälkeen Po otti vastaan Luoyangin kaupunginjohtajan viran, mikä käytännössä tarkoitti Henanin maaherran tehtäviä, ja hoiti sitä vuoteen 833, jolloin hän jättäytyi kruununprinssin henkilökohtaiseksi neuvonantajaksi.


title: Po Chü-i

text: Vuonna 839 Po sairastui halvaukseen, minkä seurauksena hänen vasen jalkansa lamaantui. Omien sanojensa mukaan Po olisi halunnut siirtyä eläkkeelle mahdollisimman varhain, mutta ainaiset rahahuoliensa vuoksi hän oli pakotettu työskentelemään pitkään. Kun Po oli jo ohittanut vuodella asemassaan olevan virkamiehen eläköitymisiän, hän pääsi lopulta vetäytymään eläkkeelle. Eläkkeenä hän sai vain puolet vankilahallinnon varajohtajan palkasta – työstä jota hän oli hoitanut vain kerran vuonna 828.


title: Po Chü-i

text: Po Chü-i kuoli elokuussa 846 Luoyangissa.


title: Po Chü-i

text: Po Chü-in tiedetään kirjoittaneen elämänsä aikana noin 2 800 runoa. Hänen tuotannostaan on julkaistu suomeksi Pertti Niemisen suomennosvalikoima "Korotan ääneni ja laulan", jonka runot on poimittu kronologisessa järjestyksessä Po’n koko elämän varrelta.


title: Po Chü-i

text: Po’n runoille on tyypillistä muodon ja kielen yksinkertaisuus. Hänen sanotaan poistaneen runoistaan kaiken, mitä hänen palveluskuntansa ei ymmärtänyt. Toinen näkyvä piirre Po’n runoissa on niiden vahva elämäkerrallinen aines – runoja voidaan Pertti Niemisen sanoin pitää päiväkirjana, joka muodostuu sarjasta suuria taideteoksia.


title: Po Chü-i

text: Po aloitti runoilijana jo nuoruusiässään. Vanhimmat Po’n säilyneistä runoista on luultavasti sepitetty kirjoittajan ollessa noin kymmenvuotias. Usein lähtöön ja ystävien kuolemaan liittyvät aiheet Po’n varhaisissa runoissa heijastavat selvästi runoilijan lapsuus- ja nuoruusvuosien levotonta elinpiiriä.


title: Po Chü-i

text: Omana aikanaan Po nousi ensi kertaa kuuluisuuteen tunnelmallisten kertovien runoelmiensa (kuten "Laulu luutusta") ansiosta. Sittemmin Pon suosio on pysynyt Kiinassa jatkuvasti korkealla, tuskin vähiten hänen runoutensa selkeyden ja elävyyden ansiosta. Po’n eleetön, maalauksellinen tyyli on vaikuttanut hänen kotimaansa kirjallisuuden ohella myöhemmin vahvasti myös Japanin kirjallisuuteen.


title: Po Chü-i

text: Yhteiskunnallisessa mielessä Po osoitti poikkeuksellisen vahvaa sosiaalista omaatuntoa. Hän arvosteli runoissaan voimakkaasti palatsieunukkien vallankäyttöä, hovinaisten elämäntapoja ja keisarillisen sotaväen oikeutta verottaa kansalaisia mielensä mukaan. Virkamiehenä Po pyrki ajamaan kansan asemaa helpottavia verouudistuksia ja ehdotti muun muassa talonpoikien ruoskinnan muuttamista laittomaksi. Po’n mielipiteet ajoivat hänet lopulta epäsuosioon ja karkotukseen pääkaupungista.


title: Po Chü-i

text: Po on tunnettu myös satiirisesta runoudestaan, jota edestaa muun muassa tunnettu runo "Vanha miilunpolttaja". Satiirikkona Po vastusti filosofiseen taolaiseen perinteeseen sotkeutuneita taikauskoisia aineksia ja kansanmagiaa, kuten esimerkiksi ”pitkän iän pillereinä” kaupattuja humpuukituotteita.


title: Po Chü-i

text: Valtaosan Po’n tuotannosta muodostavat kuitenkin hänen omaelämäkerralliset runonsa. Po kuvaa elämäänsä virkamiehenä, ja lukuisia erilaisia ihmisiä ja paikkoja , joihin hän elämnsä varrella tutustui. Monet runot käsittelevät lämpimästi Po’n perhettä, palveluskuntaa ja ystäviä, joille hän lähetti myös lukuisia runomuotoisia kirjeitä. Ehkä koskettavimmat Po’n runoista käsittelevät runoilijan omia, yksityisiä tuntemuksia kaipuun ja ikävän sekä ikääntymisen ja vastoinkäymisten herättämien raskaiden tuntemusten edessä.


title: Po Chü-i

text: Po Chü-i jatkoi kirjoittamista läpi koko elämänsä – suomennoskokoelman päättävä runo ”Laulan vanhuudesta perhettä katsellessani” on syntynyt Po’n kuolinsyksynä.


title: Po Chü-i

text: Länsimaissa Po’n runous tuli laajemmin tunnetuksi vasta Arthur Waleyn käännösten ansiosta modernismin aikakaudella, jolloin monet länsimaiset runoilijat (kuten Ezra Pound ja T. S. Eliot) omaksuivat runsaasti vaikutteita vanhasta itämaisesta runoudesta.


title: Roberto Cavalli

text: Roberto Cavalli (s. 15. marraskuuta 1940) on italialainen muotisuunnittelija. Hänen nimeään kantaa myös hänen vaatemerkkinsä.


title: Roberto Cavalli

text: Roberto Cavalli on kotoisin Firenzesta. Roberton taiteellisen perheen isänsä kuului Italian taiteen uudistamista ajaneeseen Macchiaioli -liikkeeseen. Roberto opiskeli paikallisessa taide-instituutissa, erikoistuen tekstiilien painotekniikkaan. Kukka-aiheisilla painatuksillaan Cavalli alkoi saada huomiota Italiassa ja 1970-luvulla hän patentoi vallankumouksellisen painotekniikkansa. Hänen tekniikkaansa käytettiin esikertaa Pariisissa Hermèsin ja Pierre Cardinin muotitaloissa. Kolmekymmentävuotiaana hän esitteli ensimmäisen nimeään kantavan kokoelman ja avasi Saint-Tropezissa ensimmäisen liikkeensä. Seuraavilla vuosikymmenillä Cavalli on avannut uusia liikkeitään ympäri maailmaa ja julkaissut useita mallistoja. Vuonna 2007 Cavalli suunnitteli malliston myös ruotsalaiselle H&M ketjulle. Vaatteiden lisäksi Cavallilla on mm. nimeään kantava vodka -ja viinituotemerkit.


title: John James

text: John James on muun muassa seuraavien henkilöiden nimi:


title: Alatornion vaakuna

text: Alatornion vaakuna oli Alatornion kunnan tunnus. Vaakunan aiheen käsijousi viittaa pirkkalaisiin ja jahtimatkoihin erämaaluonnossa, ja lohi lohikalastamoihin Tornionjoen suulla.


title: Alatornion vaakuna

text: Vaakunan selitys on ”hopea-sinikatkoisen kilven yläkentässä sininen jännittämätön käsijousi hirsittäin ja alakentässä uiva lohi kokonaan hopeaa.” Vaakunan on suunnitellut Olof Eriksson, ja Alatornion kunnanvaltuusto hyväksyi sen kokouksessaan 4. maaliskuuta 1952. Sisäasiainministeriö vahvisti vaakunan käyttöön 7. toukokuuta samana vuonna.


title: Alatornion vaakuna

text: Vaakuna muuttui epäviralliseksi kotiseutuvaakunaksi 1973, kun Alatornio liitettiin yhdessä Karungin kanssa Tornion kaupunkiin.


title: Anders Eklund

text: Sten Anders Gunnar "Lillen" Eklund (22. joulukuuta 1957 Gävle, Ruotsi – 1. huhtikuuta 2010 Uppsala) oli ruotsalainen raskaansarjan ammattinyrkkeilijä. Hän voitti raskaansarjan ammattilaisten EM-tittelin kahdesti, vuosina 1985 ja 1987.


title: Anders Eklund

text: Eklund voitti amatööriurallaan 57 81:stä ottelustaan. Ammattilaisuran saldo oli 19 voittoa 25 ottelusta. Hän nyrkkeili vuodesta 1987 lähtien Yhdysvalloissa, jonka mestaruuden hän voitti 1989. Eklund lopetti nyrkkeilyuransa vuonna 1990.


title: Jaime Gavilán

text: Jaime Gavilán Martínez (s. 12. toukokuuta 1985 Valencia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan keskikenttäpelaaja.


title: Jaime Gavilán

text: Gavilán on kotikaupunkinsa Valencian kasvatti. Ensiesiintymisensä edustusjoukkueessa hän teki 19. huhtikuuta 2003 ottelussa Real Valladolidia vastaan. Hän pelasi kuitenkin pääosin Valencian reservijoukkueessa Segunda División B:ssä.


title: Jaime Gavilán

text: Vuodet 2004–2006 hän pelasi lainalla Tenerifessä sekä Getafessa, jonka jälkeen hän murtautui Valencian kokoonpanoon. Marraskuussa 2008 Ronald Koemanin tultua joukkueen päävalmentajaksi Gavilánin tilanne vaikeutui ja lopulta hänet lainattiin loppukauden kestävällä sopimuksella Getafeen.


title: Jaime Gavilán

text: Toisella lainakaudellaan madridilaisryhmässä Gavilán teki ainoan maalinsa 16. maaliskuuta 2008 kotiottelussa Racing de Santanderia vastaan, joka päättyi lopulta Getafen 2–1-voittoon. Hän pelasi myös kolme Uefa-cupin ottelua, joissa kaikissa hän oli avauskokoonpanossa.


title: Jaime Gavilán

text: 15. heinäkuuta 2008 hän teki nelivuotisen sopimuksen Getafen kanssa. Hän kuului ensimmäisellä kaudellaan joukkueen luottopelaajiin keskikentällä. 12. huhtikuuta 2009 Gavilán teki Sevillaa vastaan ottelun ainokaisen maalin, joka varmisti tärkeät pisteet Getafelle.


title: Dunfermline

text: Dunfermline () on noin 45 000 asukkaan kaupunki Fifen alueella Skotlannissa. Se sijaitsee pääkaupunki Edinburghista pohjoiseen johtavien rautatie- ja moottoritieyhteyksien varrella. Dunfermline oli Skotlannin pääkaupunki 1000-luvun puolivälistä 1400-luvulle. Tuolta ajalta on edelleen jäljellä kuninkaallisen palatsin rauniot sekä osia Dunfermlinen luostarista. Sittemmin kaupunki on tullut tunnetuksi etenkin tekstiiliteollisuudesta. Nykyisin suurin työllistäjä on palveluala, ja myös turismi on merkittävä tulonlähde kaupungissa.


title: Dunfermline

text: Jalkapallojoukkue Dunfermline Athletic FC on pelannut toisinaan myös Skotlannin valioliigaa.


title: Kings and Queens

text: Kings and Queens on ensimmäinen single, joka julkaistiin yhdysvaltalaisen 30 Seconds to Mars -yhtyeen kolmannelta albumilta "This Is War". Laulusta tuli hyvin suosittu ympäri maailman.


title: Derek Boateng

text: Derek Owusu Boateng (s. 2. toukokuuta 1983 Accra, Ghana) on ghanalainen jalkapalloilija. Hän edustaa espanjalaista Eibaria ja on pelipaikaltaan puolustava keskikenttäpelaaja.


title: Derek Boateng

text: Boateng kasvoi kotimaansa pääkaupungissa Accrassa ja liittyi 10-vuotiaana paikallisseura Liberty Professionalsiin. Joukkueessa pelasi samaan aikaan myös muun muassa Michael Essien.


title: Derek Boateng

text: Hän siirtyi vuonna 1999 kreikkalaisseura Kalamataan, jossa hän pelasi kaksi vuotta. Vuodet 2001–2003 hän edusti Panathinaikosia ja OFI Kreetaa. Tuolloinen Manchester Unitedin apuvalmentaja Steve McClaren oli nähnyt Boatengin pelaavan ja siirtyessään Middlesbroughin päävalmentajaksi vuonna 2002, McClaren halusi hankkia hänet joukkueeseensa. Hyväksyntä siirrolle Panathinaikosinkin osalta tuli, mutta lopulta Boateng ei saannut työlupaa eikä täten pystynyt siirtymään englantilaisseuraan.


title: Derek Boateng

text: Elokuussa 2003 hän teki lopulta sopimuksen ruotsalaisen AIK:n kanssa, kuukausia kestäneiden etsintöjen jälkeen. Ensimmäinen kausi uudessa seurassaan oli kuitenkin pettymys, sillä hän loukkaantui ensimmäisessä ottelussaan ja joutui olemaan poissa koko loppukauden. Seuraava kausi 2004 päättyi niin ikään pettymykseen AIK:n pudottua maan pääsarjasta kolmatta kertaa historiassaan. Boatengia ja koko muuta joukkuetta kritisoitiin rajusti ja putoamisen varmistuttua pelaajat jouduttiin saattamaan poliisisaattueessa pois stadionilta.


title: Derek Boateng

text: Hän jatkoi AIK:ssa myös kaudella 2005, koska sopimuksia muiden seurojen kanssa ei syntynyt. AIK voitti Superettanin näytöstyyliin ja palasi pääsarjaan kaudeksi 2006. Vuonna 2006 Boateng teki vuoden kestävän jatkosopimuksen, mutta lopulta päätyikin lähtemään seurasta ja siirtyi Beitar Jerusalemiin. Hän totesi monissa haastatteluissa rakastavansa Ruotsia ja AIK:ta, sekä jonain päivänä aikovansa palata joukkueeseen.


title: Derek Boateng

text: Siirryttyään heinäkuussa 2006 Beitar Jerusalemiin hän teki joukkueen kanssa vuoden 2009 kesäkuuhun asti kestävän sopimuksen. Hän kuului alusta alkaen joukkueen avauskokoonpanoon ja oli koko Ligat ha'Alin vaikuttavampia pelaajia läpi kauden.


title: Derek Boateng

text: 21. tammikuuta 2009 hän siirtyi Kölniin ja teki joukkueen kanssa sopimuksen kesään 2013 asti. Ura saksalaisseurassa jäi kuitenkin vain puolivuotiseksi, kun Boateng siirtyi 31. heinäkuuta 2009 yhden miljoonan euron siirtokorvauksella Getafeen. Hänet esiteltiin espanjalaismedialle 6. elokuuta 2009, jossa hän pääsi myös tapamaan joukkueen kannattajia.


title: Derek Boateng

text: Boateng oli Ghanan maajoukkueessa vuoden 2006 MM-kilpailuissa. Hän pelasi ensimmäisen ottelunsa arvokilpailuissa 17. kesäkuuta 2006 tultuaan vaihdosta kentälle ottelussa Tšekkiä vastaan. Ghana voitti ottelun numeroin 2–0.


title: Ivan Dodig

text: Ivan Dodig (s. 2. tammikuuta 1985 Mostar, Jugoslavia) on alun perin bosniahertsegovinalainen, nykyisin kroatialainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 32 lokakuussa 2011 ja nelinpelissä sijalle 20 heinäkuussa 2013. Grand Slam -turnauksissa hän on selviytynyt neljännelle kierrokselle Wimbledonissa 2013, kolmannelle kierrokselle Australian avoimissa 2013 ja toiselle kierrokselle Australian avoimissa, Wimbledonissa ja Yhdysvaltain avoimissa vuonna 2010 sekä Australian avoimissa 2011.


title: Ivan Dodig

text: Dodig edusti Davis Cupissa Bosnia ja Hertsegovinaa 16 maaottelussa vuosina 2002–2006 Eurooppa-Afrikan III ryhmässä. Maaliskuussa 2009 Dodig voitti Sarajevon ATP-haastajaturnauksen. Australian avoimiin 2010 hän pääsi karsintojen kautta. Avauskierroksella hän voitti maailmanlistan entisen ykkösen Juan Carlos Ferreron, mutta hävisi toisella kierroksella Stefan Koubekille. Davis Cupin 2010 maailmanlohkon ensimmäisellä kierroksella Kroatia varmisti voiton Ecuadorista jo lauantain nelinpelissä. Sunnuntaina Dodig edusti Kroatiaa voittamalla kaksinpelinsä Ivan Endaraa vastaan.


title: Ivan Dodig

text: Ensimmäisen ATP-turnausvoittonsa Dodig otti helmikuussa 2011, kun hän voitti Zagrebin finaalissa Michael Berrerin.


title: Itävallan asevoimat

text:
Itävallan asevoimat eli Bundesheer on Itävallan tasavallan asevoimat. Se jakautuu viiteen päähaaraan: maavoimat (Kommando Landstreitkräfte; KdoLaSK), Itävallan ilmavoimat (Kommando Luftstreitkräfte; KdoLuSK), valmiusjoukot (Kommando Einsatzunterstützung; KdoEU), kansainväliset tehtävät (Kommando Internationale Einsätze; KdoIE), huoltojoukot (Kommando Führungsunterstützung; KdoFüU) ja erikoisjoukot (Kommando Spezialeinsatzkräfte; KdoSEK). Itävallalla ei ole laivastoa.
Itävallan asevoimien nimi on ollut Bundesheer vuodesta 1921 lukuun ottamatta Anschlussin aikaa 1938–1945. Kun Itävalta julistautui 1955 puolueettomaksi, asevoimien päätehtävä on sen jälkeen ollut puolueettomuuden puolustaminen. Kylmän sodan päättymisen jälkeen se on tukenut rajaviranomaisia rajanvalvontatehtävissä.


title: Suzuki Street Magic

text: Suzuki Street Magic on Suzukin mopomalli, jota valmistettiin vuosina 1997-2005. Suomeen mallia tuotiin vuoteen 2002 asti.


title: Suzuki Street Magic

text: Moottori


title: Arican maanjäristys 1868

text: Arican maanjäristys 1868 oli 13. elokuuta 1868 tapahtunut maanjäristys Aricassa, joka nykyisin on osa Chileä. Sen voimakkuuden on arvioitu olleen 8,5 ja 9 välillä. Se aiheutti useita tsunameita, jotka havaittiin ainakin Japanissa, Havaijilla ja Uudessa Seelannissa.


title: Arican maanjäristys 1868

text: Maanjäristys tuhosi lähes kokonaan Arican, Tacnan, Moqueguan, Mollendon, Ilon, Iquiquen ja Arequipan kaupungit. Kuolonuhrien määräksi laskettiin noin 25 000. Järistyksestä aiheutunut tsunami työnsi kolme laivaa 300 metriä sisämaahan.


title: Bertha Benz Memorial Route

text: Bertha Benz Memorial Route on saksalainen museotie. Se seuraa maailmanhistorian ensimmäisen automatkan reittiä, jonka auton keksijän Karl Benzin vaimo Bertha Benz teki elokuussa 1888.


title: Bertha Benz Memorial Route

text: Karlsruhesta kotoisin oleva Carl Benz rakensi vuonna 1886 Mannheimissa ensimmäisen auton (patentti numero 37435 29. tammikuuta 1886), joka ei kuitenkaan heti ollut menestys. Bertha Benz, Karl Benzin vaimo, osoitti keksinnön toimivuuden elokuussa 1888, kun hän mieheltään salaa lähti automatkalle Benz Patent-Motorwagenin mallilla numero 3 Mannheimista kotikaupunkiinsa Pforzheimiin ja takaisin. Tuolla automatkalla oli oma merkittävä osuutensa auton suosituksi tulemisessa.


title: Bertha Benz Memorial Route

text: Bertha Benzin historiallista automatkaa varten perustettiin Saksassa vuonna 2007 kaksi yleishyödyllistä yhdistystä: Bertha Benz Memorial Route e.V. ja Bertha Benz Memorial Club e.V. Bertha Benz Memorial Club e.V. keskittyy koulutukseen sekä muistomerkki- ja kotiseutuhistoriaan. Lisäksi se haluaa edistää Bertha Benzin automatkan tunnetuksi tekemistä


title: Bertha Benz Memorial Route

text: Bertha Benz Memorial Routesta tuli 25. helmikuuta 2008 Saksassa virallisesti museotie. Se on osa saksalaista teollisuushistoriaa ja kuuluu Euroopan teollisen perinteen reittiin ()


title: Bertha Benz Memorial Route

text:
Menomatka Mannheimista Pforzheimiin oli noin 104 kilometriä pitkä:
Mannheim, Feudenheim, Ilvesheim, Ladenburg, Schriesheim, Dossenheim, Heidelberg, Leimen, Nußloch, Wiesloch, Mingolsheim, Langenbrücken, Stettfeld, Ubstadt, Bruchsal, Untergrombach, Weingarten, Grötzingen, Berghausen, Söllingen, Kleinsteinbach, Wilferdingen, Königsbach, Stein, Eisingen, Pforzheim.


title: Bertha Benz Memorial Route

text: Paluumatka Pforzheimista Mannheimiin oli reilut 90 kilometriä pitkä:


title: Bertha Benz Memorial Route

text: Pforzheim, Bauschlott, Bretten, Gondelsheim, Helmsheim, Heidelsheim, Bruchsal, Forst, Hambrücken, Wiesental, Kirrlach, Reilingen, Hockenheim, Talhaus, Ketsch, Schwetzingen, Friedrichsfeld, Seckenheim, Mannheim.


title: Armas Valste

text: Armas Ilmari Wahlstedt myöh. Valste () oli suomalainen yleisurheiluvaikuttaja, ensin huippu-urheilija lajeinaan poikkeuksellisesti korkeushyppy ja kuulantyöntö sekä aktiiviuransa jälkeen pitkäaikainen yleisurheiluvalmentaja ja -johtaja. Hänelle myönnettiin sosiaalineuvoksen arvo. Valste voitti urallaan kymmenen Suomen mestaruutta Kalevan kisoista ja yhden SM-viesteissä Viipurin Urheilijoita edustaen.


title: Armas Valste

text: Urheilu-uransa Armas Wahlstedt aloitti koriseudullaan Turussa Turun Riennossa. Myöhemmin hän edusti urheilu-urallaan Turun Urheiluliittoa, Viipurin Urheilijoita ja Helsingin Kisa-Veikkoja. Hän osoitti kykynsä jo vuoden 1922 poikaurheilijapäivillä voittaen ikäistensä nuorten useita hyppy- ja heittolajeja.


title: Armas Valste

text: Suomen ennätyksiä hän paransi kaksi kertaa korkeushypyssä (188,5 ja 190 cm) ja kerran kuulantyönnössä (15,66 m). Hän voitti kaksi maaottelua – yhden kummassakin lajissa ja oli aina mitalisijoilla (5 maaottelua, joista kolmessa molemmissa lajeissa). Vuonna 1928 hän edusti Suomea Amsterdamin olympiakisoissa ja sijoittui viidenneksi kuulantyönnössä, jäi ilman tulosta korkeudessa ja keskeytti 10-ottelunsa.Lopetettuaan aktiiviuransa 1930-luvun alussa Armas Valste oli SVUL:n Viipurin piirissä piirivalmentajana. Hänen työnsä tuloksena sanotaankin Viipurin piirin nousseen Suomen ykköseksi 1930-luvun yleisurheilussa. Helmikuussa 1935 Armas Valste aloitti Suomen Urheiluliiton (SUL) ensimmäisenä päätoimisena valmentajana, ns. ylivalmentajana, jatkaen tehtävässä aina vuoteen 1960. Ylivalmentajan ura alkoi hektisissä merkeissä Berliinin olympialaisten aattona. Hypyt ja heitot kuuluivat Valsteen tehtäviin tässä vaiheessa. Vaikka Valsteen toiminta-alueena periaatteessa oli koko Suomi, hän oli ensisijaisesti maajoukkuevalmentaja.


title: Armas Valste

text: Armas Valste rakensi Suomen yleisurheilun 1930-luvulla aluepohjaiseksi, jotta yleisurheilukilpailuihin taattiin tasoa. Aiemmin kilpailujärjestelmä oli perustunut piiritasoon, jonka pienuus oli tuottanut paljon pieniä kilpailuja. Tasokkuus yleisurheilukilpailuista oli siis puuttunut. Muutosten katsottiin olleen onnistuneita ja nostaneen kansallisten kilpailujen tasoa. Ylivalmentajan rooliin kuuluvana Armas Valste julkaisi 1930-luvulla SUL:n kustantamana monistettuja harjoitteluoppaita, jotka ilmestyivät vuonna 1946 viitenä erillisenä kirjana. 1930-luvun lopulla yleisurheilun SM-kisojen nimi Kalevan kisat virallistettiin, ja nimen takana sanotaan olleen juuri Armas Valsteen.


title: Armas Valste

text: Armas Valste toimi yleisurheilujoukkueen valmennuksellisena johtajana viisien kesäkisojen ajan eli Berliinissä 1936, Lontoossa 1948, kotikisoissa Helsingissä 1952, Melbournessa 1956 ja vielä Roomassa 1960 sekä viisien EM-kisojen ajan eli Pariisissa 1938, Oslossa 1946, Brysselissä 1950, Bernissä 1954 ja Tukholmassa 1958. Lisäksi Valsteen aikaa leimasivat lukuisat yleisurheilumaaottelut. Hän oli näin aikakautensa näkyvä hahmo kansallisessa urheilutoiminnassa ja -keskustelussa. Olihan yleisurheilu hänen aikanaan kesälajien ykkönen, jota osoittivat maaotteluiden väkirikkaat katsomot.


title: Armas Valste

text: Yleisurheiluvalmennus eteni aina 1950-luvun alkuun Suomessa Valsteen johtamia käytäntöjä noudattaen. Esimerkiksi hyppylajien edustajille voimaharjoittelu oli Valsteen oppien mukaan melkeinpä kiellettyä. Kriittiseen arviointiin suomalainen yleisurheiluvalmennus joutui Helsingin olympialaisten huonon menestyksen seurauksena; suomalaiset saivat yhden pronssimitalin. Oleellisia muutoksia ei tullut keskustelusta huolimatta, ja Valste sai jatkaa ylivalmentajana entisiä käytäntöjä noudattaen.


title: Armas Valste

text: Armas Valsteen luopuessa ylivalmentajan tehtävästä vuonna 1960 Suomessa siirryttiin uuteen aikakauteen. Keskustelua oli käyty siirtymisestä yleisvalmennuksesta lajivalmennukseen, ja Valste oli vastustanut siirtymistä lajivalmennukseen. Kuitenkin 1960-luvun alussa uusi valmennusmalli teki tuloaan; tuli Valto Oleniuksen johtamat seiväsmiehet, Mikko Paanasen johtamat keihäsmiehet, Pentti Koiviston johtamat pituushyppääjät ja juoksupuolella joukko juoksutalleja.


title: Armas Valste

text: Valmentajauransa jälkeen Valste siirtyi SUL:n koulutuspäällikön tehtävään toimien siinä vuoteen 1963 ja sen jälkeen toiminnanjohtajana vuoteen 1968 saakka. Hän ehti toimia SUL:n palveluksessa ennätykselliset 35 vuotta.


title: Armas Valste

text: Valste toimi Helsingin 1971 EM-kisojen pääsihteerinä 1968–1970, mutta hän joutui luopumaan tehtävästään sairauden vuoksi ja jäi eläkkeelle 1971. Hän toimi kuitenkin Euroopan yleisurheiluliiton EAA:n hallituksen jäsenenä 1970–1980.


title: Armas Valste

text: Hän sai suomalaisen urheilun kultaisen ansioristin vuonna 1964, ja presidentti myönsi hänelle sosiaalineuvoksen arvonimen vuonna 1976. Hänet kutsuttiin aktiivikautensa jälkeen niin Kansainvälisen yleisurheiluliiton IAAF:n kuin Euroopan liiton EAA:n kunniajäseneksi.


title: Armas Valste

text:
Hänen kaksitoista ”opetuslasta” ryhtyivät vaalimaan Valsteen perintöä perustamalla marraskuussa 1991 hänen nimeään kantavan yhdistyksen, jonka tarkoituksena on vaalia paljolti Armas Valsteen luomaa yleisurheilukulttuuria, kehittää seuratoimintaa ja nuorten valmennusta, järjestää koulutustilaisuuksia ja pitää yllä keskustelua yleisurheilun ajankohtaisista asioista.
Perustat yhdistykselle ”Armas Valste yleisurheiluklubi” oli luotu jo hänen elinaikanaan. Klubi jakaa Ruotsi-ottelun parhaalle suomalaiselle Armas Valste -maljan ja stipendin. Kiertopalkinto on Valsteen itsensä voittama erittäin arvokas hopeamalja.


title: Armas Valste

text: Armas Valste oli alkuperäiseltä ammatiltaan radioteknikko ja hän toimi Viipurin yleisradioaseman hoitajana vuosina 1927–1929. 1920-luvulla hän aloitti harrastuksensa radioamatööritoiminnan. Valste ansioitui myös harrastuksessaan: hänet valittiin Suomen Radioamatööriliiton kunniajäseneksi vuonna 1960 ja kunniapuheenjohtajaksi vuonna 1985.


title: Armas Valste

text: Armas Valste sai ensimäisen tunnuksensa OH5NG jo vuonna 1929 Viipurissa. Myöhemmin hän sai kutsumerkin OH2NB, joka oli voimassa hänen kuolemaansa asti 1991. Viimeisinä vuosina hän asui Portugalissa ja oli aktiivinen radioamatööri sieltä tunnuksella CT1BCM aina kuolemaansa asti.


title: Armas Valste

text: Armas Valste Yleisurheiluklubi ry on julkaissut Stefan von Gerichin toimittaman kirjan "Armas Valste 100 vuotta" Helsingissä vuonna 2005.


title: Elektroninen urheilu

text: Elektroninen urheilu eli e-urheilu on videopelien pelaamista kilpailullisesti.


title: Elektroninen urheilu

text: Tavallisimmat kilpapelit ovat tietokoneella tai konsolilla toimivia viihdepelejä, jotka jakautuvat useampaan alalajiin eli genreen. Reaaliaikaiset strategiapelit, ensimmäisen persoonan ammuntapelit, taisteluareenamoninpelit ja suuret online-moninpelit ovat tyypillisimmät elektronisen urheilun saralla pelattavat pelityypit.


title: Elektroninen urheilu

text: Ammattilaistasolla pelaajille järjestetään liigoja ja turnauksia, joissa yleisimpiä pelattavia pelejä ovat "Dota 2", "Overwatch", "Counter-Strike", "Quake", "Warcraft", "League of Legends" ja "". Suurimmat kilpailut esitetään suoratoistopalveluissa kuten Twitchissä, jossa niillä voi olla kymmeniä miljoonia katsojia. Moni huippupelaaja julkaisee pelivideoitaan myös YouTubessa.


title: Elektroninen urheilu

text: Parhaille turnauspelaajille sponsorit kustantavat rahoituksen kilpailumatkoille ja usein myös laitteistoja pelaajan tai huolto-organisaation käyttöön. Lisäksi pelaajat voivat saada tuhansiin euroihin nousevia palkkioita. Suurimpien turnausten rahapalkinnot voivat nousta miljooniin euroihin, ja vuonna 2017 kilpailujen kokonaispalkintosumma oli ylittänyt jo 100 miljoonaa dollaria.


title: Elektroninen urheilu

text:
Ensimmäinen tiedetty kilpapeliturnaus järjestettiin 19. lokakuuta 1972 Stanfordin yliopistossa "Spacewar"-pelaajille. Pääpalkintona oli Rolling Stone-lehden vuositilaus. Atarin järjestämä turnaus vuonna 1980 "Space Invaders"-pelille oli ensimmäinen, johon osallistui yli 10 000 pelaajaa.
Omia kilpapelaamisen ”maailmanmestaruuskilpailujaan” järjestivät 1990-luvun alussa erilaiset tahot kuten peliyhtiöt ja alan lehdet. Pelimaailma oli hyvin epäorganisoitunutta. Yhdeksi alan kulttihahmoksi nousi japanilainen "Street Fighter II" -pelin virtuoosi Tomo Ohira.


title: Elektroninen urheilu

text: Internet mullisti kilpapelaamisen 1990-luvulla. Yhteyksen määrä lisääntyi ja verkon tiedonsiirtonopeus kasvoi, mikä helpotti reaaliaikaisten online-pelien pelaamista. Kilpapelaajien suosikiksi nousivat lopulta ensimmäisen persoonan taistelupelit. Erityisesti "Doomia" pidetään nykyaikaisen e-urheilun alkuräjähdyksenä. Microsoftin vuonna 1995 Seattlessa järjestämä "Doom II" -turnaus oli historian suurin kilpapelaamistapahtuma, ja se näytettiin myös kaapelitelevisiossa.


title: Elektroninen urheilu

text: Kilpapelaaminen jatkoi kasvuaan 1990-luvulla esimerkiksi "Quake"-pelien myötä. Pelikulttuuri järjestäytyi, internetin keskustelufoorumeilla ja IRC:llä keskusteltiin peleistä, ja pelaajat alkoivat yhdistäytyä joukkueiksi eli klaaneiksi. Suurten turnausten karsintoja alettiin pelata verkossa, ja sarjamuotoisia liigoja perustettiin. Pelistä muokatut versiot eli modit alkoivat elää omaa elämäänsä. Kilpapelaamisen ilmiöiksi nousivat esimerkiksi "Team Fortress" ja "Half-Life" sekä "Action Quake 2". Etenkin "Half-Life: Counter-Strike" nousi kilpapelaajien suosioon ja uusien versioidensa myötä tärkeimmäksi peliksi pitkäksi aikaa. Myös muut peligenret alkoivat saavuttaa suosiota kilpailuissa, kuten reaaliaikaiset strategiapelit.


title: Elektroninen urheilu

text: Etelä-Koreassa "Starcraftin" suosio teki kilpapelaamisesta hyvin yleistä. 1990-luvun loppupuolella tapahtunut Aasian talouskriisi johti maassa suureen työttömyysasteeseen, mitä pidetään yhtenä syynä alueelle nopeasti syntyneisiin nettikahviloihin ja LAN-tiloihin (). Kilpapelaamisen nopean kasvun johdosta syntyi maahan "Korean e-Sports Association" -järjestö, jonka tehtävänä oli markkinoida ja hallinnoida paikallista kilpapelaamista.


title: Elektroninen urheilu

text: Kilpapelaamisesta tuli 2000-luvulla entistä vakavampaa ja ammattimaisempaa, kun yhteistyökumppanit ja sponsorit alkoivat tukea peliturnauksia. Eri maihin syntyi uusia turnauksia ja kilpasarjoja, ja parhaat pelaajat olivat jo kokonaan ammattilaisia. Myös televisio alkoi monissa maissa, myös Suomessa, kiinnostua e-urheilusta. Kilpapelaaminen tuli televisiokansan koteihin "StarCraft" ja "" -turnauksien noustua "OGN":n ja "MBC Game" -kanavien esityslistoille.


title: Elektroninen urheilu

text: Suurten turnauksien määrä on kasvanut nopealla tahdilla. Vuonna 2000 turnauksia oli 10, kun taas vuonna 2010 niitä oli 260. E-urheiluturnauksista on tullut 2010-luvulla suuria yleisötapahtumia, joita järjestetään messuhalleissa ja urheilustadioneilla. Peliyhtiöille e-urheilutapahtumat ovat tärkeitä markkinointitapahtumia ja investointeja.


title: Elektroninen urheilu

text: E-urheiluturnausten kokonaispalkintosumma ylitti miljoonan dollarin vuonna 2003. Siitä se on kasvanut vuosi vuodelta, ja vuonna 2017 summa oli noussut jo reilusti yli 100 miljoonan dollarin. Kokonaisarvio elektronisesta urheilusta on ylittänyt 748 miljoonaa dollaria ja sen ennakoidaan nousevan lähes kahteen miljardiin dollariin vuonna 2018.


title: Elektroninen urheilu

text: 2010-luvun aikana suurimpaan suosioon ovat nousseet joukkueina pelattavat areenataistelupelit, kuten "Counter-Strike", "League of Legends" ja "Dota 2". E-urheilun suosion kasvuun 2010-luvulla ovat vaikuttaneet paljon suoratoistopalvelut kuten Twitch ja YouTube, joiden kautta pelejä ja pelivideoita voi katsella reaaliaikaisesti. Myös Kiinan vaurastuminen, massiiviset online-moninpelit ja perinteisen median kiinnostuksen herääminen ovat vaikuttaneet merkittävästi lajin suosion kasvuun. Suomessa elektroninen urheilu on noussut vuonna 2017 maan toiseksi suosituimmaksi urheilulajiksi.


title: Elektroninen urheilu

text: Twitch ilmoitti vuonna 2013 League of Legendsin ja Dota 2:n International turnauksen keränneen parhaimmillaan 4,5 miljoonaa katsojaa. Twitch julkaisi myöhemmin tilastoja, joista selvisi League of Legendsin olevan kilpapelaamisen seuratuin peli. Vuonna 2013 Los Angelesin Staples Centerissä järjestetty "Season 3 League of Legends World Championship" turnaus veti hallin täyteen ihmisiä ja sitä seurasi 32 miljoonaa ihmistä internetin välityksellä. Vuonna 2014 Soulissa järjestetyissä "League of Legends World Championship" turnausta seurasi 40 000 katsojaa paikan päällä. Lokakuussa 2016 järjestettyä "League of Legendsin" MM-finaalia seurasi yhteensä 43 miljoonaa katsojaa. SK Telecom T1- ja Samsung Galaxy -joukkueiden taistelua seurasi parhaimmillaan samanaikaisesti 14,7 miljoonaa katsojaa.


title: Elektroninen urheilu

text: E-urheilupelit voidaan jakaa useisiin alalajeihin eli genreihin.


title: Elektroninen urheilu

text: Ensimmäisen persoonan ammuntapelit eli FPS-pelit näyttävät pelimaailman pelattavan hahmon näkövinkkelistä. Ne ovat usein räiskintä- ja ammuntapelejä, joissa pyritään tuhoamaan vastustajat ("deathmatch"). E-urheilussa suositut FPS-pelit ovat usein joukkuepelejä. Tunnettuja e-urheilun FPS-pelejä ovat esimerkiksi "Quake", "Counter-Strike" ja "Overwatch".


title: Elektroninen urheilu

text: Reaaliaikaiset strategiapelit eli RTS-pelit näyttävät pelialueen yleensä ylhäältäpäin. RTS-peleissä kilpaillaan taktikoinnin taidossa. Tämän genren tunnetuin peli on "StarCraft".


title: Elektroninen urheilu

text: Taisteluareenamoninpelit eli MOBA-pelit muistuttavat FPS-pelejä. Tiimissä on yleensä viisi pelaajaa, joiden tavoitteena on tuhota vastapuolen tukikohta. Kukin pelaaja ohjaa omaa sankarihahmoaan. Tunnettuja MOBA-pelejä ovat esimerkiksi "DotA Allstars", "League of Legends" ja "Dota 2".


title: Elektroninen urheilu

text: Taistelupelissä pelaaja kamppailee areenalla toista pelaajaa vastaan lähitaisteluna. Ottelut on yleensä kuvattu sivulta. Genren keskeisiä e-urheilupelejä ovat "", "Tekken", "Mortal Kombat", "Super Smash Bros. Melee" ja "Super Smash Bros. Brawl".


title: Elektroninen urheilu

text: Battle Royale -pelissä yhdistyvät selviytymispelien ja ammuntapelien mekaniikat. Pelaajan tai joukkueen tavoitteena on eliminoida muut pelaajat ja jäädä viimeiseksi eloon. Peli aloitetaan minimaalisella varustuksella, jota laajennetaan löytämällä aseita ja muita tarvikkeita pelimaailmasta. Genren keskeisimpiä julkaisuja ovat "PlayerUnknown’s Battlegrounds", "Fortnite Battle Royale" ja "H1Z1".


title: Elektroninen urheilu

text: Urheilupelit simuloivat perinteisiä urheilulajeja. Genren keskeisiä e-urheilujulkaisuja ovat "Madden NFL", "NBA 2K", "NHL-sarja", "FIFA Football" ja "Rocket League".


title: Elektroninen urheilu

text: Liikuntapelit kuten tanssipelit "Dance Dance Revolution" ja "In the Groove" vaativat pelaajalta fyysistä toimintaa. Pelaaminen voi tapahtua esimerkiksi pelialustalla seisten. Jotkin liikuntapelit perustuvat liiketunnistukseen.


title: Elektroninen urheilu

text: Ajopeleissä pelaaja ohjastaa maalla, ilmassa, vedessä tai avaruudessa kulkevaa ajoneuvoa. Hän kilpailee muita kilpailijoita vastaan kilparadalla, ja kamera voi olla ensimmäisessä tai kolmannessa persoonassa. Ajopelien alakategorioita ovat pelihallityyliset ajopelit, ajosimulaattorit ja mikroautopelit. Pelejä ovat esimerkiksi "iRacing", "Project CARS 2", "TrackMania 2: Canyon", "F1 2017" ja "Gran Turismo Sport".


title: Elektroninen urheilu

text: Digitaalisista keräilykorttipeleistä merkittävin on "Hearthstone".


title: Elektroninen urheilu

text: Virtuaalitodellisuuspelit ovat e-urheilun uusin genre. Niitä pelataan virtuaalitodellisuudessa virtuaalitodellisuuslaseilla ja -ohjaimilla.


title: Elektroninen urheilu

text: E-urheilun turnauksista suurimman osan järjestävät pelistudiot ja kaupalliset organisaatiot, ja vain pienen osan järjestävät järjestöt tai liitot. Maailmalla yleisiä ovat erilliset kaupalliset liigat ja turnaussarjat, mutta Suomessa kilpapelaaminen on kasvanut voimakkaasti demotapahtumien ja LAN-tapahtumien yhteyteen. Kaupallisuuden seurauksena e-urheilun kilparakenteet ovat voineet kehittyä nopeasti, ja e-urheilijoiden rahapalkinnot ovat nousseet suuriksi. Toisaalta keskittymisen ja sääntelyn puutteen johdosta kilpailuissa on hyvin suurta vaihtelua toimintaperiaatteiden, sääntöjen ja kilpailukausien suhteen.


title: Elektroninen urheilu

text: Merkittäviä entisiä ja nykyisiä e-urheilutapahtumia, turnauksia ja liigoja ovat esimerkiksi Apex, BlizzCon, DreamHack, eGames, Electronic Sports League (ESL), Electronic Sports World Convention (ESWC), Evolution Championship Series (EVO), Halo Championship Series (HCS), Hearthstone Championship Tour (HCT), The International (TI), League of Legends World Championship, Major League Gaming (MLG), Overwatch League (OWL) ja Overwatch World Cup (OWX). Kansainväliseen liittoon International Esports Feredationiin (IeSF) kuuluu vuonna 2018 noin 50 jäsenliittoa eri maissa, mutta sillä ei ole kovinkaan vahvaa asemaa kilpapelialalla. Sillä voi kuitenkin olla kansainvälisenä liittona joskus tärkeä osa e-urheilun ja olympialiikkeen yhdentymisessä.


title: Elektroninen urheilu

text: Suomen tärkeimpiä e-urheilutapahtumia ovat vuosittainen Assembly, oululainen Vectorama, porilainen Insomnia, turkulainen Grail Quest sekä vuonna 2015 perustettu kotimainen e-urheiluliiga Finnish Esports League (FEL). Suomessa toimii myös Suomen elektronisen urheilun liitto (SEUL), joka perustettiin yhdistämään pelaajia ja seuroja. Liitto organisoi eri pelien Suomen-mestaruuskilpailuja. Kolme kilpapelaamisen huippuorganisaatiota perusti Suomessa lisäksi vuonna 2018 ammattimaisen e-urheilun edistämiseen keskittyvän Suomen Kilpapelaamisen Liiton (SKL).


title: Elektroninen urheilu

text: Kysymys siitä, onko elektroninen urheilu urheilua, jakaa mielipiteitä elektronisen urheilijoiden harrastajien joukossa. Urheilupiireissä monet eivät pidä elektronista urheilua oikeana urheiluna sillä perusteella, että siinä ei juurikaan liikuta. Kansainvälisen olympiakomitean vuonna 2017 antaman linjauksen mukaan elektroninen urheilu voidaan kuitenkin laskea "oikeaksi urheiluksi".


title: Elektroninen urheilu

text: Elektroninen urheilu on ehdolla viralliseksi mitalilajiksi vuoden 2022 Aasian kisoihin. Pääsy kisoihin ei kuitenkaan ole vielä varma, sillä e-urheilulla ei ole vaadittua kansainvälistä kattojärjestöä vaan monta kansainvälistä järjestöä.


title: Elektroninen urheilu

text: Elektronista urheilua on ehdotettu myös Pariisin olympialaisiin 2024. Kansainvälisen olympiakomitean puheenjohtaja Thomas Bach kuitenkin sanoi vuonna 2018, että e-urheilua ei voida ottaa olympialiikkeeseen sen väkivaltaisuuden vuoksi.


title: Elektroninen urheilu

text: E-urheilua seurataan niin perinteisessä mediassa kuin verkossakin. Suomessa Yleisradion e-urheilulähetykset televisiossa ovat lisääntyneet, ja monialainen digitoimija Telia on erityisen aktiivinen e-urheilun suhteen. Ulkomailla esimerkiksi yhdysvaltalaiset Turner ja ESPN investoivat merkittävästi e-urheilutoimintaan, ja Britanniassa BBC kehittää kilpailujen tuotantoa.


title: Elektroninen urheilu

text: Lähes kaikki e-urheiluun liittyvät turnaukset ja kilpailut esitetään nykyisin suoratoistopalvelujen kuten Twitchin kautta, ja lähetyksillä on parhaimmillaan kymmeniä miljoonia katsojia. Twitchissä ja YouTubessa fanit katselevat huippupelaajien ja -joukkueiden sinne lataamia pelivideoita.


title: Elektroninen urheilu

text: Monet kansainväliset urheilujärjestöt ja ammattiurheilusarjat, kuten Fifa, NBA ja NHL ovat integroineet e-urheiluturnaukset aiempaa selvemmin osaksi omaa brändiään. Myös monet urheiluseurat sijoittavat e-urheilujoukkueisiin ja -sarjoihin.


title: Elektroninen urheilu

text: Koko e-urheilun 565 miljoonan euron tuotosta vuonna 2017 sponsoritulojen osuus oli 38 prosenttia, mediaoikeuksien 14 prosenttia ja lipputulojen 9 prosenttia. Suuria sponsoreita ovat esimerkiksi energiajuomayhtiöt, tietokonevalmistajat, puhelinvalmistajat ja ruokafirmat. Sponsorirahat suunnataan esimerkiksi pelaajien kuukausipalkkoihin. Suurkisojen palkintorahoista valtaosa tulee tavallisilta pelaajilta, jotka ostavat peliä ja siihen liittyviä tuotteita. Pieni osa palkintorahoista tulee pelin kehittäjältä.


title: Elektroninen urheilu

text: Yritysten e-urheiluun liittyvien sponsorointi- ja mainosinvestointien on arveltu ylittävän 1,5 miljardin dollarin rajan vuonna 2020.


title: Elektroninen urheilu

text: Kansainvälinen elektronisen urheilun liitto IeSF on testannut kilpailijoita vuodesta 2013 asti. Se kuuluu kansainväliseen antidopingtoimikuntaan.


title: Elektroninen urheilu

text: Perinteisesti kilpapelaamisen dopingin käyttöä ei ole juurikaan valvottu, määritelty tai tutkittu. Esimerkiksi vuonna 2015 paljastui, että eräs joukkue oli osallistunut suuren rahapalkinnon turnaukseen keskittymiskykyyn vaikuttavan Adderall-lääkeaineen vaikutuksen alaisena. Tämän seurauksena turnauksia järjestävä saksalainen Electronic Sports League (ESL) ilmoitti aloittavansa pelaajien testauksen.


title: Elektroninen urheilu

text: Huijaaminen videopeleissä teknisillä apukeinoilla tai ilman johtaa yleisesti kieltoon osallistua turnauksiin ja siten sponsorien sekä tulojen menetyksiin.


title: Elektroninen urheilu

text: Myös sopupelaamisesta ja epäurheilijamaisesta käytöksestä on annettu kieltoja osallistua turnauksiin.


title: Elektroninen urheilu

text: Eräissä tapauksissa (etenkin Etelä-Koreassa) kilpailijoille maksettava liian pieni palkka kilpatalleilta ja pelaajien hyväksikäyttö on herättänyt huomiota.


title: Elektroninen urheilu

text: Joillain pelaajilla on ilmennyt rasitusvammoja etenkin käsissä. Myös vakavaa keuhkon kasaanpainumista on esiintynyt.


title: Elektroninen urheilu

text: E-urheilupelien väkivaltaisuus on herättänyt keskustelua. Tutkimuksissa on todettu, että väkivaltaviihde, niin yleisesti kuin myös videopeleissä, lisää lyhyellä aikavälillä aggressiivisia ajatuksia, vihaisia tunteita, fyysistä kiihottumista ja turtuneisuutta väkivallalle. Väkivaltaisilla peleillä onkin ikärajat, sillä lapset ja nuoret eivät kykene käsittelemään väkivaltaviihdettä kuten aikuiset. Voimakkaita tunteita pelaajissa aiheuttaa myös se, että pelit on tarkoituksella suunniteltu koukuttaviksi.


title: Elektroninen urheilu

text: Menestyneitä ja tunnettuja e-urheilutiimejä ovat esimerkiksi:


title: Shavar Thomas

text: Shavar Thomas (s. 29. tammikuuta 1981 Hannah Town, Jamaika) on jamaikalainen jalkapalloilija, pelipaikaltaan puolustaja. Hän edustaa Major League Soccerin Sporting Kansas Cityä.


title: Shavar Thomas

text: Thomas pelasi Hazard Unitedin joukkueessa kotimaansa korkeimmalla sarjatasolla National Premier Leaguessa vuosina 1999–2001 ennen yliopistouraansa University of Connecticutin Huskiesissa. Toisella yliopistokaudellaan hänet valittiin kansallisen jalkapallovalmentajaliiton NSCAA:n kakkostähdistöjoukkueeseen.


title: Shavar Thomas

text: Dallas Burn varasi Thomasin Major League Socceriin vuoden 2003 MLS SuperDraft -varaustilaisuuden ensimmäisellä kierroksella ja numerolla 10. Debyyttikautensa 2003 jälkeen hän siirtyi Kansas City Wizardsiin vaihdossa Eric Quilliin ja Carey Talleyyn. Kansasissa hänestä tuli avauskokoonpanon pelaaja, ja hän oli voittamassa läntisen konferenssin mestaruutta kaudella 2004. Pudotuspelit, mukaan lukien tappiollisen MLS Cup -loppuottelun, hän seurasi vaihtopenkiltä.


title: Shavar Thomas

text: Los Angeles Galaxy hankki Thomasin riveihinsä maaliskuussa 2007, mutta hän ei pelannut joukkueessa yhtään liigaottelua, vaan siirtyi runsaan kuukauden kuluttua paikallisvastustaja Chivas USA:han. Chivasissa hän pelasi kolme kautta, joista kaksi viimeistä olivat loukkaantumisten rikkomia.


title: Shavar Thomas

text: Kaudeksi 2010 Thomas siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Hän pelasi Philadelphiassa vain yhdessä ottelussa ja palasi kesäkuussa 2010 entiseen seuraansa Kansas Cityyn vaihdossa toisen kierroksen varausoikeuteen vuosien 2011 ja 2012 MLS SuperDraft -varaustilaisuuksissa ja allokaatiorahaan.


title: Shavar Thomas

text: Thomas toimi Jamaikan alle 20-vuotiaiden maajoukkueen kapteenina vuoden 2001 MM-kilpailuissa.


title: Shavar Thomas

text: Miesten maajoukkueessa Thomas debytoi vuonna 1999. Hän osallistui vuosien 2002 ja 2010 MM-kilpailuiden karsintoihin ja oli voittamassa Karibian-mestaruutta vuonna 2008. Hän kuului joukkueeseen myös vuoden 2009 Gold Cupissa.


title: Etiopian birr

text: Etiopian birr () on Etiopian rahayksikkö. Se jakaantuu sataan "santimiin". Yksi euro on noin 24 birriä (vuonna 2016). Rahayksikön valuuttakoodi on ETB. Birr on amharan kieltä ja tarkoittaa 'hopeaa'. Birrit laskee liikkeeseen Etiopian keskuspankki, "National Bank of Ethiopia". Nykyisin liikkeessä on 1, 5, 10, 50 ja 100 birrin setelirahat. Kolikoita lyödään 1, 5, 10, 25 ja 50 santimin nimellisarvoilla.


title: Etiopian birr

text: Etiopian (Abessinian) rahayksikkö tunnettiin vuoteen 1936 nimellä "taaleri" (thaler), joka jakautui 16 piasteriin (qiršiin). Ensimmäiset setelirahat julkaisi "Bank of Abyssinia" vuonna 1915. Pankki oli alisteinen Kairossa pääkonttoriaan pitäneelle "Bank of Egyptille". Pankin painamat setelit mitätöitiin vuonna 1935. Ennen Italian suorittamaa miehitystä "Bank of Ethiopia" laski liikkeeseen uudet taaleri-määräiset setelirahat, joissa oli keisari Haile Selassien ja hänen keisarinnapuolisonsa muotokuvat. Nämä setelit vedettiin liikkeestä 1936. Italian vallan alla Etiopia oli osa Somalimaata ja Italian Itä-Afrikkaa. Maa vapautui miehityksestä 1941, jolloin birr otettiin käyttöön. Etiopian ulkopuolella valuuttaan viitattiin nimellä "Etiopian dollari", mikä oli painettu englanniksi seteleiden arvopuolelle. Aluksi dollarit laski liikkeeseen "State Bank of Ethiopia", myöhemmin "National Bank of Ethiopia". Keisarivallan kukistuttua 1974 ja maan muututtua pian sosialistiseksi tasavallaksi dollari-lisänimestä luovuttiin, ja birr on ollut siitä pitäen käytössä valuutan nimenä myös kansainvälisesti. Ensimmäiset uuden vallan aikaiset birr-määräiset setelit julkaistiin 1976.


title: Huumeiden historia Suomessa

text: Huumeiden historia Suomessa käsittelee eri huumeiden ilmestymistä Suomeen, niiden kriminalisointia, käyttöä ja huumeriippuvaisten hoitoa. Huumeilla tarkoitetaan laajasti kaikkia niitä aineita, jotka vaikuttavat ihmisen henkisiin toimintoihin.


title: Huumeiden historia Suomessa

text: Huumausaineet ilmestyivät usein varsin nopeasti Suomeen lääkkeiksi, sen jälkeen kun ne olivat muualla maailmassa levinneet, ja tämän jälkeen myös melko nopeasti väärinkäyttöön. Nykyisin laittomiksi huumeiksi ymmärrettyjä aineita käytettiin usein sairauksien hoitoon: oopiumia kivunlievitykseen ja punatautia vastaan, morfiinia kivunlievitykseen, kokaiinia paikallispuudutukseen, heroiinia hengitystievaivoihin, yskään ja kivunlievitykseen. Monesti uutta huumausainetta pidettiin edellisiä vaarattomampana, kunnes haitat, esimerkiksi vieroitusoireet havaittiin.


title: Huumeiden historia Suomessa

text: Uusia huumausaineita käytettiin usein jo tunnetuista huumeista vieroittamiseen, juuri edellisestä syystä: kokaiinia morfinisteille; heroiinia morfinisteille ja kokainisteille, opiaattien käyttäjille metadonia ja niin edelleen. Riippuvuus huumeisiin saattoi tapahtua siis kahta tietä, joko laillisesti saatujen lääkkeiden (tai vieroitushoidon) kautta, tai laittomasti huijaamalla, väärentämällä lääkemääräyksiä, varastamalla ja näin hankkimalla aineita. Koulutetun kansanosan tietoisuuteen lääkeaineiden päihdekäyttö tuli lehtien välityksellä, artikkelit oli usein käännetty ulkomaisista lehdistä ja näin ollen kansaa paljon kiinnostaneet artikkelit, etenkin huumeiden käyttö nautintoaineina, levisivät varsin nopeasti.


title: Huumeiden historia Suomessa

text: Asetustasolla huumeiden käyttö määriteltiin Suomessa rikokseksi vuonna 1966 ja vuosikymmenen lopulla huumeasiat siirrettiin huoltopoliisilta rikospoliisille, jonka puitteisiin perustettiin huumeisiin erikoistuneita yksiköitä.


title: Huumeiden historia Suomessa

text: Vuonna 1972 säädettiin huumausainelaki. Erimielisyydet huumekysymyksen määrittelyssä tiivistyivät kysymykseen huumeiden käytön rangaistavuudesta. Hallituksen esityksessä käyttöä ei määritelty rangaistavaksi teoksi. Eduskunnassa lakivaliokunta suositteli käytön kriminalisointia, kun taas talousvaliokunta asettui hallituksen linjalle. Suuri valiokunta päätti asiasta arvalla. Nostetussa arvassa luki "Ei", eli siis hallituksen rangaitsemattomuuskantaa vastaan ja kriminalisoinnin puolesta, joka hyväksyttiin myös lopullisessa äänestyksessä äänin 92 puolesta – 80 vastaan.


title: Huumeiden historia Suomessa

text: Suomeen ja Pohjolaan oopiumi saapui todennäköisesti jo varhain keskiajalla, ja sitä käytettiin, kuten muissakin maissa, lääkkeenä.


title: Huumeiden historia Suomessa

text: Teologian tohtori Anders Chydeniusta voidaan pitää eurooppalaisen oopiumin valmistuksen edelläkävijänä. Hän keskittyi 1800-luvun taitteessa muun toimensa ohella tutkimaan sen valmistusta myös Suomessa kasvavasta unikosta. Chydenius onnistui valmistamaan laadultaan todennäköisesti kohtuullista oopiumia ja uutti siitä esimerkiksi laudanumia. Varhainen huumevalvonta toimi jo tuolloin, koska hänen tutkimuksensa julkaistiin vasta reilut sata vuotta myöhemmin. Tutkimukset kuitenkin lisäsivät lääkekasvien viljelyä ja lisäsivät oopiumin saatavuutta. Elias Lönnrot kehitti suomenkieleen vastineen sanalle ooppium, unileipä.


title: Huumeiden historia Suomessa

text: Tavallinen kansa käytti oopiumia muun muassa koleran hoitoon. Hajanaisesta ja syrjäisestä asumisesta johtuen oopiumia hankittiin harvoin apteekeista ja sen sijaan kulkukauppiailta ja joskus armeijan välskäreiltä. Tämä lisäsi väärinkäyttöjen ja myrkytysten määrää. Kaupungeissa avattiin joitakin rohdosliikkeitä 1800-luvun puolivälissä, joissa myytiin oopiumia. Väärinkäytösten ja myynnin hallitsemiseksi annettiin vuonna 1888 asetus koskien rohdos- ja myrkkykauppaa, joka määritti kuka ja missä myrkyllisiä aineita saatiin myydä. Tarkoituksena olikin keskittää myyntiä kaupunkeihin ja vähentää kulkukauppiaiden haitallista toimintaa. Asetuksissa myrkyllisiä ja luvanvaraisia aineita olivat muun muassa morfiini ja oopiumi sekä niistä tehdyt lääkkeet ja juomat. Kokaiini ei tähän listaan kuulunut. Nämä asetukset olivat käytännössä ainoa Suomen huumekauppaa koskeva lainsäädäntö 1920-luvulle asti.


title: Huumeiden historia Suomessa

text: Huumehistorian tutkija Mikko Ylikankaan mukaan Suomessa käytettiin 1930-luvulta lähtien 1950-luvulle saakka heroiinia enemmän kuin missään muualla asukasta kohti laskettuna. Sitä käytettiin jopa enemmän kuin muissa Pohjoismaissa yhteensä. Heroiini oli kansanlääke, jota oli muun muassa yskänlääkkeissä. Sekä morfiini- että heroiinitabletit kuuluivat kotien lääkekaappien vakiovarustukseen. Opiaattien kulutus lisääntyi erityisesti talvi- ja jatkosodan aikana, jolloin niitä käytettiin yleislääkkeenä esimerkiksi yskään, reumaan ja särkyihin. Ne kuuluivat myös varuskuntien ja korsujen yleislääkkeisiin. Ylikankaan mukaan heroiini olikin hyvä lääke etenkin hengitystievaivoihin, joita suomalaisilla oli runsaasti. Se oli myös muita vastaavia lääkkeitä edullisempi.


title: Huumeiden historia Suomessa

text: Suomessa morfinistien määrä ei ollut kovinkaan suuri, mutta lehdistössä kirjoitettiin jo maailmalla vellovasta ongelmasta. Kuvaukset olivat usein hyvinkin tarkkoja kuvauksia käyttökelpoisista määristä tai huumeiden käytön seurauksista, eivät aina pelkästään varoittavaan sävyyn kirjoitettuja. Suomessa huumeiden väärinkäyttökeskustelu yleistyi laajemmin vasta 1800-luvun lopussa raittiusliikkeen nousun mukana ja oopiumin päihdekäyttö olikin aiemmin keskittynyt yläluokan huviksi. Morfiini ei levinnyt laajalle kansan keskuuteen, vaan pysyi pienen yläluokan huumeena valvonnan ansiosta. Morfiinia sai reseptejä väärentämällä tai salakuljettamalla sitä esimerkiksi Venäjältä.


title: Huumeiden historia Suomessa

text: Suomessa lääkäri Johannes Collan julkaisi kokaiinia koskevan artikkelin 1878. Vuonna 1879 "Åbo Postenissa" oli artikkeli, jossa kerrottiin kuinka Suomessa oli tapana käyttää kokaiinia pureskeltuna tupakasta vieroittamiseen. Lääkärit käyttivät kokaiinia muun muassa silmänalueen kirurgiassa ja sen puuduttavaa vaikutusta ylistettiin laajasti, hyvänä puolena oli siis myös sen verisuonia supistava vaikutus. Niin kuin muidenkin uusien huumeiden kohdalla, myöskään kokaiinilla ei nähty olevan suuria haittavaikutuksia. "Duodecim"-lehdessä oli kuitenkin kirjoitus vuonna 1885: ”vaikka kokaiinista ei ole tähän asti kuulunut mitää vaarallista seurausta, on sitä kumminkin tarkasti ja varovaisesti käytettävä, koska se ainakin eläville näyttää olevan joteskin ankara myrkkyaine”. Kokaiinia käytettiin myös morfinistien vieroittamiseen. Ongelmia alkoi syntyä melko pian ja kritiikitön suhtautuminen muuttui, lääkärikunnassa oli kokaiinista riippuvaisia ja narkomaanit olivat tulleet riippuvaiseksi uudesta aineesta.


title: Huumeiden historia Suomessa

text: Toisen maailmansodan aikana Suomen armeijassa käytettiin lähinnä erikoistehtävissä olleille joukoille jaettua "pervitiiniä", joka on metamfetamiinia. Sitä käytettiin muidenkin maiden armeijoissa piristeenä, laajassa mitassa ainakin Saksassa. Aine määriteltiin huumeeksi Saksassa vuonna 1941, kun sen todettiin aiheuttavan sotilaille harhoja ja unettomuutta. Myöhemmin pervitiiniä käytettiin doping-aineena.


title: Huumeiden historia Suomessa

text: 1800-luvulla Åbo Posten kertoo kuinka kannabis on vaikuttimena oopiumin kaltainen, poisti kivut ja toi unen ihanan fantasian, sekä: "pienikin annos aiheuttaa suurta eloisuutta ja iloa". Sen mukaan pitkäaikainenkaan käyttö ei aiheuttanut sellaisia vaurioita kuin esimerkiksi oopiumi.


title: Huumeiden historia Suomessa

text: Huumeriippuvaisia eli narkomaaneja oli 1800-luvun lopulla ympäri Suomea, mutta enemmän keskittyneinä suuriin kaupunkeihin. Pääosin he olivat morfiini- ja opiaattiriippuvaisia. Hoitoon pääsy oli helpompaa suurissa kaupungeissa ja riippuvaisia hoidettiin lähinnä mielisairaaloissa, mutta myös valtion- ja kunnansairaaloissa, sekä yksityisellä puolella. Pääkaupungin alueella huumeriippuvaisia hoidettiin kunnallisissa hoitopaikoissa Kivelän sairaalassa ja Marian sairaalassa (perustettu 1886), sekä yksityisellä puolella (Diakonissalaitos (per. 1897) ja Villa Kammio, Eiran yksityissairaala (per. 1905), Mehiläinen (per. 1910)). Villa Kammion perustaminen Töölön arvostetulle huvila-alueelle nosti vastalauseiden ryöpyn ja herätti kaupungin valtuustossa vastustusta vuonna 1890. Kaupungin terveyslautakunta päätyi kuitenkin perustamisen puolelle.


title: Jordan Harvey

text: Jordan Cole Harvey (s. 28. tammikuuta 1984 Mission Viejo, Kalifornia, Yhdysvallat) on yhdysvaltalainen jalkapalloilija, pelipaikaltaan puolustaja. Hän edustaa Major League Soccerin Vancouver Whitecapsia.


title: Jordan Harvey

text: Harvey kuului neljä peräkkäistä Pacific-10-konferenssin mestaruutta vuosina 2002–2005 ja kansallisen vuonna 2002 voittaneeseen University of California, Los Angelesin yliopistojoukkueeseen Bruinsiin. Viimeisen yliopistovuotensa aikana hän pelasi myös USL Premier Development Leaguen Orange County Blue Starissa, jonka kanssa hän voitti koko liigan runkosarjan.


title: Jordan Harvey

text: Colorado Rapids varasi Harveyn Major League Socceriin vuoden 2006 MLS Supplemental Draft -varaustilaisuuden ensimmäisellä kierroksella numerolla yhdeksän. Kehityspelaajasopimuksen tehnyt Harvey pelasi kaksi ensimmäistä kauttaan seurassa MLS Reserve Division -reservisarjaa, jonka Colorado voitti molemmilla kausilla, sekä lainalla USL First Divisionin Seattle Soundersissä. MLS-debyyttinsä hän teki lopulta 4. toukokuuta 2008 ottelussa D.C. Unitedia vastaan. Kaudella 2009 hän oli joukkueensa eniten ja koko liigan kahdeksanneksi eniten minuutteja (2 613) pelannut pelaaja ja yksi viidestä kenttäpelaajasta, joka pelasi pelasi kaikissa 30 MLS:n runkosarjaottelussa.


title: Jordan Harvey

text: Kaudeksi 2010 Harvey siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Hän pelasi kaudella 2010 jälleen kaikissa MLS:n runkosarjaotteluissa ja kuului myös kauden 2011 alkupuoliskolla joukkueensa käytetyimpiin pelaajiin. Heinäkuussa 2011 hänet kuitenkin kaupattiin Vancouver Whitecapsille vaihdossa allokaatiorahaan.


title: Jordan Harvey

text: Harvey pelasi Yhdysvaltain maajoukkueessa alle 17-vuotiaiden MM-kilpailuissa vuonna 2001 ja alle 20-vuotiaiden MM-kilpailuissa vuonna 2003.


title: Elämän uhkapeli

text: Elämän uhkapeli ("Becky Sharp") on Rouben Mamoulianin ohjaama yhdysvaltalainen draamaelokuva vuodelta 1935. Se perustuu William Makepeace Thackerayn romaaniin "Turhuuksien turuilla" ja Langdon Mitchellin siitä kirjoittamaan näytelmään "Becky Sharp". Pääosaa näytteli Miriam Hopkins.


title: Elämän uhkapeli

text: "Elämän uhkapeli" muistetaan ennen kaikkea siitä, että se oli ensimmäinen Technicolorin uudella 3-komponenttijärjestelmällä kuvattu pitkä elokuva. Varsinkin alun tanssiaiskohtauksen värienkäyttöä kehutaan usein ylistävin sanoin. Vaikka elokuva ei tuottanutkaan kovin hyvin, se tuotti kuitenkin sen verran, että muutkin studiot vakuuttuivat uudesta järjestelmästä, vaikka se lisäsikin kustannuksia noin kolmanneksella. Elokuvan alkuperäiset kopiot ovat tuhoutuneet ja ennen sen restaurointia vuonna 1985 siitä oli nähtävillä vain Cinecolorin 2-komponenttiversio ja rajusti leikattu mustavalkoversio.


title: Elämän uhkapeli

text: Oscar-ehdokkuudet:


title: Ullavan vaakuna

text: Ullavan vaakuna oli Ullavan kunnan tunnus. Vaakunan aihe viittaa alueen lukuisiin soihin ja korpimaiden hyödyntämiseen.


title: Ullavan vaakuna

text: Vaakunan selitys on ”sinisessä kentässä kaksi hopeista suosuksea ristikkäin”. Vaakunan ovat suunnitelleet Aake Kaarnama ja Martta Vähälä, ja Ullavan kunnanvaltuusto hyväksyi sen kokouksessaan 27. marraskuuta 1965. Sisäasiainministeriö vahvisti vaakunan käyttöön 15. huhtikuuta 1966.


title: Ullavan vaakuna

text: Vaakuna muuttui epäviralliseksi kotiseutuvaakunaksi vuonna 2009, kun Ullava liitettiin yhdessä Kälviän ja Lohtajan kanssa Kokkolan kaupunkiin.


title: Killing My Darlings

text: Killing My Darlings on ruotsalaisen Amanda Jenssenin vuonna 2008 julkaistu esikoisalbumi. Albumia myytiin tuplaplatinaa ja se debytoi Ruotsin albumilistan ensimmäisellä sijalla. Ensimmäinen albumilta julkaistu single oli ”Do You Love Me”, mikä sijoittui niin ikään Ruotsissa singlelistalla ensimmäiseksi.


title: Luettelo Suomen albumilistan ykkösistä vuonna 1979

text: Tämä on luettelo Suomen albumilistan ykkösistä vuodelta 1979, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.


text: Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.


title: Happyland

text: Happyland on ruotsalaisen Amanda Jenssenin toinen studioalbumi, joka julkaistiin lokakuussa 2009. Ensimmäinen albumilta julkaistu single oli albumin nimikkoraita, ”Happyland”, joka nousi Ruotsin singlelistan sijalla kolme.


title: Happyland

text: Albumi ylsi Ruotsissa Sverigetopplistanin kolmannelle sijalle, ja pysyi listalla yhteensä 48 viikkoa.


title: Nkosinathi Joyi

text: Nkosinathi Joyi on eteläafrikkalainen korsisarjan nyrkkeilijä, entinen IBO ja IBF-liittojen mestari.


title: Nkosinathi Joyi

text:
Nyrkkeilemisen Joyi aloitti vuonna 2002. Vuonna 2006 Joyi voitti IBO-liiton mestaruuden tyrmäämällä Arman dela Cruzin ottelun toisessa erässä. Mestaruutta Joyi puolusti kolmesti, kunnes luopui vyöstä vuonna 2008. Vuonna 2009 Joyi voitti IBF-liiton karsintaottelussa Florante Condesin kaikin tuomariäänin 12-eräisen ottelun päätteeksi. Vuonna 2010 Joyi kohtasi ja voitti Raul Garcian kaikin tuomariäänin 12-eräisessä ottelussa kohoten IBF liiton mestariksi. Mestaruutta Joyi puolusti onnistuneesti kaksi kertaa Katsunari Takayamaa vastaan. Ensimmäinen kohtaaminen päättyi kolmannessa erässä ratkaisemattomaan miesten päiden kolahdettua yhteen. Miesten välisessä uusintaottelussa Joyi osoittautui paremmaksi.
Joyi menetti IBF liiton tunnustaman mestaruuden kolmannessa puolustusottelussaan Mario Rodriguezille tyrmäyksellä ottelun vanhettua seitsemänteen erään. Seuraavassa ottelussa Joyi kohosi hallitsevaksi WBA liiton mestariksi voittamalla Walter Rojasin teknisellä tyrmäyksellä. Seuraavassa ottelussa Joyi kohtasi Hekkie Budlerin IBO liiton mestaruusottelussa häviten hajaäänituomiolla.


title: Nkosinathi Joyi

text: Joyi jatkoi uraansa ja tyrmäsi seuraavassa ottelussa WBC international liiton mestaruusottelussa heikkotasoisen Benezer Alolodin. Tämän jälkeen Joyi pääsi IBO liiton mestaruusotteluun Rey Loretoa vastaan mutta kärsi kolmannen erän tyrmäystappion.